AKT vedrørende vilkårene for Kongeriget Norges, Republikken Østrigs, Republikken Finlands og Kongeriget Sveriges tiltrædelse og tilpasningerne af de traktater, der danner grundlag for Den Europæiske Union, Oversigt



EF-Tidende nr. C 241 af 29/08/1994 s. 0009 - 0404



TRAKTAT mellem Kongeriget Belgien, Kongeriget Danmark, Forbundsrepublikken Tyskland, Den Hellenske Republik, Kongeriget Spanien, Den Franske Republik, Irland, Den Italienske Republik, Storhertugdømmet Luxembourg, Kongeriget Nederlandene, Den Portugisiske Republik Det Forenede Kongerige Storbritannien og Nordirland (medlemmer af Den Europæiske Union) og Kongeriget Norge, Republikken Østrig, Republikken Finland, Kongeriget Sverige om Kongeriget Norges, Republikken Østrigs, Republikken Finlands og Kongeriget Sveriges tiltrædelse af Den Europæiske Union (94/C 241/07) HANS MAJESTÆT BELGIERNES KONGE, HENDES MAJESTÆT DANMARKS DRONNING, PRÆSIDENTEN FOR FORBUNDSREPUBLIKKEN TYSKLAND, PRÆSIDENTEN FOR DEN HELLENSKE REPUBLIK, HANS MAJESTÆT KONGEN AF SPANIEN, PRÆSIDENTEN FOR DEN FRANSKE REPUBLIK, PRÆSIDENTEN FOR IRLAND, PRÆSIDENTEN FOR DEN ITALIENSKE REPUBLIK, HANS KONGELIGE HØJHED STORHERTUGEN AF LUXEMBOURG, HENDES MAJESTÆT DRONNINGEN AF NEDERLANDENE, HANS MAJESTÆT NORGES KONGE, FORBUNDSPRÆSIDENTEN FOR REPUBLIKKEN ØSTRIG, PRÆSIDENTEN FOR DEN PORTUGISISKE REPUBLIK, PRÆSIDENTEN FOR REPUBLIKKEN FINLAND, HANS MAJESTÆT SVERIGES KONGE, HENDES MAJESTÆT DRONNINGEN AF DET FORENEDE KONGERIGE STORBRITANNIEN OG NORDIRLAND, HAR - FORENET i ønsket om at fortsætte virkeliggørelsen af målsætningerne i de traktater, hvorpå Den Europæiske Union hviler, MED DET FORSÆT i disse traktaters ånd at opbygge en stadig snævrere sammenslutning mellem de europæiske folk på det allerede skabte grundlag, I BETRAGTNING AF, at artikel O i traktaten om Den Europæiske Union giver europæiske stater mulighed for at blive medlemmer af Unionen, I BETRAGTNING AF, at Kongeriget Norge, Republikken Østrig, Republikken Finland og Kongeriget Sverige har anmodet om at blive medlemmer af Unionen, og I BETRAGTNING AF, at Rådet for Den Europæiske Union efter høring af Kommissionen og efter samstemmende udtalelse fra Europa-Parlamentet har udtalt sig til fordel for disse staters optagelse - VEDTAGET ved fælles overenskomst at fastlægge vilkårene for denne optagelse og de tilpasninger, der skal foretages i de traktater, der danner grundlag for Den Europæiske Union, og har med dette mål for øje udpeget som befuldmægtigede: HANS MAJESTÆT BELGIERNES KONGE, Jean-Luc DEHAENE Premierminister Willy CLAES Udenrigsminister Ph. de SCHOUTHEETE de TERVARENT Ambassadør, Fast repræsentant for Belgien ved Den Europæiske Union HENDES MAJESTÆT DANMARKS DRONNING, Poul Nyrup RASMUSSEN Statsminister Niels Helveg PETERSEN Udenrigsminister Gunnar RIBERHOLDT Ambassadør, Danmarks faste repræsentant ved Den Europæiske Union PRÆSIDENTEN FOR FORBUNDSREPUBLIKKEN TYSKLAND, Helmut KOHL Forbundskansler Klaus KINKEL Forbundsudenrigsminister og stedfortrædende forbundskansler Dietrich von KYAW Ambassadør, Fast repræsentant for Forbundsrepublikken Tyskland ved Den Europæiske Union PRÆSIDENTEN FOR DEN HELLENSKE REPUBLIK, Andreas PAPANDREOU Premierminister Karolos PAPOULIAS Udenrigsminister Theodoros PANGALOS Viceudenrigsminister HANS MAJESTÆT KONGEN AF SPANIEN, Filipe GONZÁLEZ MÁRQUEZ Ministerpræsident Javier SOLANA MADARIAGA Udenrigsminister Carlos WESTENDORP y CABEZA Statssekretær for forbindelserne med EF PRÆSIDENTEN FOR DEN FRANSKE REPUBLIK, Edouard BALLADUR Premierminister Alain JUPPÉ Udenrigsminister Alain LAMASSOURE Viceminister for EF-anliggender under udenrigsministeren Pierre de BOISSIEU Ambassadør, Fast repræsentant for Den Franske Republik ved Den Europæiske Union PRÆSIDENTEN FOR IRLAND, Albert REYNOLDS Premierminister Dick SPRING Vicepremierminister og udenrigsminister Padraic McKERNAN Ambassadør, Irlands faste repræsentant ved Den Europæiske Union PRÆSIDENTEN FOR DEN ITALIENSKE REPUBLIK, Silvio BERLUSCONI Ministerpræsident Antonio MARTINO Udenrigsminister Livio CAPUTO Statssekretær for udenrigsanliggender HANS KONGELIGE HØJHED STORHERTUGEN AF LUXEMBOURG, Jacques SANTER Premierminister Jacques F. POOS Vicepremierminister, Udenrigsminister Jean-Jacques KASEL Ambassadør, Fast repræsentant for Luxembourg ved Den Europæiske Union HENDES MAJESTÆT DRONNINGEN AF NEDERLANDENE, R. F. M. LUBBERS Premierminister P. H. KOOIJMANS Udenrigsminister B. R. BOT Ambassadør, Fast repræsentant for Kongeriget Nederlandene ved Den Europæiske Union HANS MAJESTÆT NORGES KONGE, Gro HARLEM BRUNDTLAND Statsminister Bjørn TORE GODAL Udenrigsminister Grete KNUDSEN Handelsminister og minister for handelsflåden Eivinn BERG Leder af forhandlingsdelegationen FORBUNDSPRÆSIDENTEN FOR REPUBLIKKEN ØSTRIG, Franz VRANITZKY Forbundskansler Alois MOCK Forbundsminister for udenrigsanliggender Ulrich STACHER Generaldirektør, Forbundskanslerens kontor Manfred SCHEICH Chef for den østrigske mission ved De Europæiske Fællesskaber PRÆSIDENTEN FOR DEN PORTUGISISKE REPUBLIK, Aníbal CAVACO SILVA Premierminister José DURÃO BARROSO Udenrigsminister Vítor MARTINS Statssekretær for EF-anliggender PRÆSIDENTEN FOR REPUBLIKKEN FINLAND, Esko AHO Premierminister Pertti SALOLAINEN Minister for udenrigshandel Heikki HAAVISTO Udenrigsminister Veli SUNDBÄCK Statssekretær for udenrigsanliggender HANS MAJESTÆT SVERIGES KONGE, Carl BILDT Statsminister Margaretha af UGGLAS Udenrigsminister Ulf DINKELSPIEL Minister for EF-anliggender og for udenrigshandel Frank BELFRAGE Statssekretær for europæiske anliggender og udenrigshandel HENDES MAJESTÆT DRONNINGEN AF DET FORENEDE KONGERIGE STORBRITANNIEN OG NORDIRLAND, John MAJOR Premierminister Douglas HURD Minister for udenrigs- og Commonwealthanliggender David HEATHCOAT-AMORY Viceminister, Ministeriet for Udenrigs- og Commonwealthanliggender SOM, efter at have udvekslet deres fuldmagter, der er fundet i god og behørig form, ER BLEVET ENIGE OM følgende bestemmelser: Artikel 1 1. Kongeriget Norge, Republikken Østrig, Republikken Finland og Kongeriget Sverige bliver medlemmer af Den Europæiske Union og bliver parter i de traktater, som danner grundlag for Unionen, med de deri foretagne ændringer og tilføjelser. 2. Vilkårene for optagelsen og de af optagelsen nødvendiggjorte tilpasninger af de traktater, som danner grundlag for Unionen, er indeholdt i den akt, der er knyttet til denne traktat. Bestemmelserne i akten udgør en integrerende del af denne traktat. 3. Bestemmelserne vedrørende medlemsstaternes rettigheder og forpligtelser samt vedrørende den myndighed og de beføjelser, der er tillagt Unionens institutioner, skal, således som de fremtræder i de i stk. 1 nævnte traktater, finde anvendelse på denne traktat. Artikel 2 1. Denne traktat skal ratificeres af de høje kontraherende parter i overensstemmelse med deres forfatningsmæssige bestemmelser. Ratifikationsdokumenterne deponeres senest den 31. december 1994 hos Den Italienske Republiks regering. 2. Denne traktat træder i kraft den 1. januar 1995 under forudsætning af, at alle ratifikationsdokumenterne er blevet deponeret forud for denne dato. Skulle en af de i artikel 1, stk. 1, nævnte stater ikke rettidig have deponeret sine ratifikations- og tiltrædelsesdokumenter, træder traktaten i kraft for de stater, der har foretaget sådan deponering. Rådet for Den Europæiske Union vedtager i så fald ved enstemmighed straks de tilpasninger, der som følge heraf nødvendigvis må foretages i artikel 3 i denne traktat, i artikel 13, 14, 15, 16, 17, 18, 19, 20, 21, 22, 25, 26, 156, 157, 158, 159, 160, 161, 162, 170 og 176 i tiltrædelsesakten, i bilag I dertil, samt i protokol nr. 1 og 6 dertil; Rådet kan, ligeledes ved enstemmighed, ophæve eller tilpasse de bestemmelser i ovennævnte akt, der udtrykkeligt henviser til en stat, som ikke har deponeret sit ratifikationsdokument. 3. Uanset stk. 2 kan Unionens institutioner inden tiltrædelsen vedtage de foranstaltninger, der er omhandlet i artikel 30, 39, 42, 43, 44, 45, 46, 47, 48, 53, 57, 59, 62, 74, 75, 76, 92, 93, 94, 95, 100, 102, 105, 119, 120, 121, 122, 127, 128, 131, 142, stk. 2 og 3, andet led, 145, 148, 149, 150, 151 og 169 i tiltrædelsesakten og artikel 11, stk. 6, og artikel 12, stk. 2, i protokol nr. 9. Disse foranstaltninger træder i kraft med forbehold af denne traktats ikrafttræden og da på datoen herfor. Artikel 3 Denne traktat, der er udfærdiget i ét eksemplar på dansk, engelsk, finsk, fransk, græsk, irsk, italiensk, nederlandsk, norsk, portugisisk, spansk, svensk og tysk, idet hver af disse tekster har samme gyldighed, deponeres i Den Italienske Republiks regerings arkiver. Denne regering fremsender en bekræftet genpart til hver af de øvrige signatarstaters regeringer. EN FE DE LO CUAL, los plenipotenciarios abajo firmantes suscriben el presente Tratado. TIL BEKRÆFTELSE HERAF har undertegnede befuldmægtigede underskrevet denne traktat. ZU URKUND DESSEN haben die unterzeichneten Bevollmächtigten ihre Unterschriften unter diesen Vertrag gesetzt. ÓÅ ÐÉÓÔÙÓÇ ÔÙÍ ÁÍÙÔÅÑÙ, ïé õðïãåãñáììÝíïé ðëçñåîïýóéïé õðÝãñáøáí ôçí ðáñïýóá óõíèÞêç. IN WITNESS WHEREOF the undersigned Plenipotentiaries have signed this Treaty. EN FOI DE QUOI, les plénipotentiaires soussignés ont apposé leurs signatures au bas du présent traité. DÁ FHIANÚ SIN, chuir na Lánchumhachtaigh thíos-sínithe à lámh leis an gConradh seo. IN FEDE DI CHE, i plenipotenziari sottoscritti hanno apposto le loro firme in calce al presente trattato. TEN BLIJKE WAARVAN de ondergetekende gevolmachtigden hun handtekening onder dit Verdrag hebben gesteld. TIL BEKREFTELSE AV DETTE har nedenstående befullmektigede undertegnet denne traktat. EM FÉ DO QUE, os plenipotenciários abaixo-assinados apuseram as suas assinaturas no final do presente Tratado. TÄMÄN VAKUUDEKSI ALLA MAINITUT täysivaltaiset edustajat ovat allekirjoittaneet tämän sopimuksen. SOM BEKRÄFTELSE PÅ DETTA har undertecknade befullmäktigade ombud undertecknat detta fördrag. Hecho en Corfú, el veinticuatro de junio de mil novecientos noventa y cuatro. Udfærdiget i Korfu den fireogtyvende juni nitten hundrede og fireoghalvfems. Geschehen zu Korfu am vierundzwanzigsten Juni neunzehnhundertvierundneunzig. ¸ãéíå óôçí ÊÝñêõñá, óôéò åßêïóé ôÝóóåñéò Éïõíßïõ ÷ßëéá åííéáêüóéá åíåíÞíôá ôÝóóåñá. Done at Corfu on the twenty-fourth day of June in the year one thousand nine hundred and ninety-four. Fait à Corfou, le vingt-quatre juin mil neuf cent quatre-vingt-quatorze. Arna dhéanamh in Corfú ar an ceathrú lá is fiche de Mheitheamh sa bhliain míle naoi gcéad nócha ceathair. Fatto a Corfù, addì ventiquattro giugno millenovecentonovantaquattro. Gedaan te Korfoe, de vierentwintigste juni negentienhonderd vierennegentig. Utferdiget på Korfu den tjuefjerde juni nittenhundreognittifire. Feito em Corfu, em vinte e quatro de Junho de mil novecentos e noventa e quatro. Tehty Korfulla kahdentenakymmenentenäneljäntenä päivänä kesäkuuta vuonna tuhat yhdeksänsataayhdeksänkymmentäneljä. Upprättat på Korfu den tjugofjärde juni år nittonhundranittiofyra. Pour Sa Majesté le Roi des Belges Voor Zijne Majesteit de Koning der Belgen Für Seine Majestät der König der Belgier >REFERENCE TIL EN FILM> For Hendes Majestæt Danmarks Dronning >REFERENCE TIL EN FILM> Für den Präsidenten der Bundesrepublik Deutschland >REFERENCE TIL EN FILM> Ãéá ôïí Ðñüåäñï ôçò ÅëëçíéêÞò Äçìïêñáôßáò >REFERENCE TIL EN FILM> Por Su Majestad el Rey de España >REFERENCE TIL EN FILM> Pour le Président de la République française >REFERENCE TIL EN FILM> Thar ceann Uachtarán na hÉireann For the President of Ireland >REFERENCE TIL EN FILM> Per il Presidente della Repubblica italiana >REFERENCE TIL EN FILM> Pour Son Altesse Royale le Grand-Duc de Luxembourg >REFERENCE TIL EN FILM> Voor Hare Majesteit de Koningin der Nederlanden >REFERENCE TIL EN FILM> For Hans Majestet Konget av Norge >REFERENCE TIL EN FILM> Für den Bundespräsidenten der Republik Österreich >REFERENCE TIL EN FILM> Pelo Presidente da República Portuguesa >REFERENCE TIL EN FILM> Suomen Tasavallan Presidentin puolesta För Republiken Finlands President >REFERENCE TIL EN FILM> För Hans Majestät Konungen av Sverige >REFERENCE TIL EN FILM> For Her Majesty the Queen of the United Kingdom of Great Britain and Northern Ireland >REFERENCE TIL EN FILM> AKT vedrørende vilkårene for Kongeriget Norges, Republikken Østrigs, Republikken Finlands og Kongeriget Sveriges tiltrædelse og tilpasningerne af de traktater, der danner grundlag for Den Europæiske Union (94/C 241/08) FØRSTE DEL PRINCIPPER Artikel 1 I denne akt: - forstås ved udtrykket »oprindelige traktater«: - traktaten om oprettelse af Det Europæiske Kul- og Stålfællesskab (»EKSF-traktaten«), traktaten om oprettelse af Det Europæiske Fællesskab (»EF-traktaten«) og traktaten om oprettelse af Det Europæiske Atomenergifællesskab (»Euratom-traktaten«), som suppleret eller ændret ved traktater eller ved andre retsakter, der er trådt i kraft før denne tiltrædelse, - traktaten om Den Europæiske Union (»EU-traktaten«); - forstås ved udtrykket »nuværende medlemsstater«, Kongeriget Belgien, Kongeriget Danmark, Forbundsrepublikken Tyskland, Den Hellenske Republik, Kongeriget Spanien, Den Franske Republik, Irland, Den Italienske Republik, Storhertugdømmet Luxembourg, Kongeriget Nederlandene, Den Portugisiske Republik og Det Forenede Kongerige Storbritannien og Nordirland; - forstås ved udtrykket »Unionen« Den Europæiske Union som oprettet ved EU-traktaten; - forstås ved udtrykket »Fællesskabet« et eller flere af de fællesskaber, der er omhandlet i første led, alt efter omstændighederne; - forstås ved udtrykket »nye medlemsstater«, Kongeriget Norge, Republikken Østrig, Republikken Finland og Kongeriget Sverige; - forstås ved udtrykket »institutionerne«, de institutioner der er oprettet ved de oprindelige traktater. Artikel 2 Fra tiltrædelsesdatoen er bestemmelserne i de oprindelige traktater og de retsakter, der er vedtaget af institutionerne før tiltrædelsen, bindende for de nye medlemsstater og gælder i disse stater på de vilkår, som er fastsat i disse traktater og i denne akt. Artikel 3 For så vidt angår de konventioner og instrumenter inden for området retlige og indre anliggender, der er uadskilleligt forbundet med virkeliggørelsen af målene i EU-traktaten, forpligter de nye medlemsstater sig til: - at tiltræde de konventioner mv., der på tiltrædelsesdatoen er åbne for de nuværende medlemsstaters undertegnelse, samt de konventioner, der er udarbejdet af Rådet i overensstemmelse med afsnit VI i EU-traktaten med henstilling til medlemsstaterne om vedtagelse; - at indføre administrative eller andre arrangementer i lighed med dem, der på tiltrædelsesdatoen er vedtaget af de nuværende medlemsstater eller Rådet, for at lette det praktiske samarbejde mellem medlemsstaternes institutioner og organisationer, der tager sig af retlige og indre anliggender. Artikel 4 1. De nye medlemsstater tiltræder ved denne akt de afgørelser og aftaler, der er truffet af repræsentanterne for medlemsstaternes regeringer, forsamlet i Rådet. De forpligter sig til fra tiltrædelsesdatoen at tiltræde enhver anden aftale, der er indgået af de nuværende medlemsstater, og som vedrører Unionens funktion eller har tilknytning til dens virksomhed. 2. De nye medlemsstater forpligter sig til at tiltræde de i EF-traktatens artikel 220 forudsete overenskomster og de overenskomster, der er uløseligt forbundet med virkeliggørelsen af EF-traktatens målsætninger, samt protokollerne vedrørende Domstolens fortolkning af disse overenskomster, undertegnet af de nuværende medlemsstater, og med dette mål for øje at indlede forhandlinger med de nuværende medlemsstater med henblik på at foretage de nødvendige tilpasninger deraf. 3. De nye medlemsstater befinder sig i samme situation som de nuværende medlemsstater med hensyn til de erklæringer, resolutioner eller andre tilkendegivelser, som er vedtaget af Det Europæiske Råd eller Rådet, samt dem, der vedrører Fællesskaberne eller Unionen og er vedtaget af medlemsstaterne efter fælles aftale; som følge heraf vil de overholde de principper og retningslinjer, der fremgår af disse, og træffe de foranstaltninger, som måtte vise sig nødvendige for at sikre iværksættelsen heraf. Artikel 5 1. De aftaler eller overenskomster, der er indgået af et af Fællesskaberne med et eller flere tredjelande, med en international organisation eller med en statsborger i et tredjeland, er bindende for de nye medlemsstater på de i de oprindelige traktater og i denne akt fastsatte vilkår. 2. De nye medlemsstater forpligter sig til på de i denne akt fastsatte vilkår at tiltræde de aftaler eller overenskomster, der er indgået af de nuværende medlemsstater sammen med et af Fællesskaberne, og de af disse medlemsstater indgåede aftaler, der har tilknytning til de nævnte aftaler eller overenskomster. Unionen og de nuværende medlemsstater bistår i denne henseende de nye medlemsstater. 3. De nye medlemsstater tiltræder i kraft af denne akt og på de deri fastsatte vilkår de interne aftaler, der er indgået af de nuværende medlemsstater med henblik på anvendelsen af de i stk. 2 omhandlede aftaler eller overenskomster. 4. De nye medlemsstater træffer passende foranstaltninger for i påkommende tilfælde at tilpasse deres stilling i forhold til internationale organisationer og internationale aftaler, i hvilke andre medlemsstater eller et af Fællesskaberne ligeledes er parter, til de rettigheder og forpligtelser, der følger af deres tiltrædelse af Unionen. Artikel 6 For de nye medlemsstaters vedkommende anvendes EF-traktatens artikel 234 og Euratom-traktatens artikel 105 og 106 på aftaler eller overenskomster, der er indgået før deres tiltrædelse. Artikel 7 Bestemmelserne i denne akt kan, medmindre den bestemmer andet, kun suspenderes, ændres eller ophæves efter de fremgangsmåder, der er fastsat i de oprindelige traktater, og som gør det muligt at ændre disse traktater. Artikel 8 De af institutionerne vedtagne retsakter, som de ved denne akt fastsatte overgangsbestemmelser vedrører, bevarer deres juridiske status; især skal fremgangsmåderne for ændring af disse retsakter fortsat finde anvendelse. Artikel 9 De bestemmelser i denne akt, der har til formål eller som virkning, bortset fra som overgangsforanstaltninger, at ophæve eller ændre, bortset fra overgangsforanstaltninger, retsakter, der er vedtaget af institutionerne, får samme juridiske status som de således ophævede eller ændrede bestemmelser og er undergivet samme regler som disse. Artikel 10 Ved anvendelsen af de oprindelige traktater og af institutionernes retsakter gælder de i denne akt fastsatte undtagelsesbestemmelser som overgangsforanstaltning. ANDEN DEL TILPASNING AF TRAKTATERNE AFSNIT 1 BESTEMMELSER VEDRØRENDE INSTITUTIONERNE KAPITEL 1 Europa-Parlamentet Artikel 11 Artikel 2 i akten om almindelige direkte valg af repræsentanterne i Europa-Parlamentet, der er knyttet som bilag til afgørelse 76/787/EKSF, EØF, Euratom, affattes således: »Artikel 2 Antallet af repræsentanter, der vælges i hver enkelt medlemsstat, fastsættes til: >TABELPOSITION> « KAPITEL 2 Rådet Artikel 12 EKSF-traktatens artikel 27, stk. 2, EF-traktatens artikel 146, stk. 2, og Euratom-Traktatens artikel 116, stk. 2, affattes således: »Formandshvervet udøves på skift af hver medlemsstat i Rådet for seks måneder ad gangen, efter den rækkefølge som Rådet træffer afgørelse om ved enstemmighed.« Artikel 13 EKSF-traktatens artikel 28 affattes således: »Artikel 28 Når Kommissionen indhenter udtalelse fra Rådet rådslår dette uden nødvendigvis at skride til afstemning. Referat af drøftelserne sendes til Kommissionen. I tilfælde, hvor denne traktat kræver en samstemmende udtalelse fra Rådet, anses denne for vedtaget, såfremt det af Kommissionen forelagte forslag får tilslutning: - fra et absolut flertal af medlemsstaternes repræsentanter, heri indbefattet stemmerne fra repræsentanterne for to medlemsstater, som hver står for mindst en tiendedel af den samlede værdi af Fællesskabets kul- og stålproduktion eller - i tilfælde af stemmelighed, og såfremt Kommissionen fastholder sit forslag efter en fornyet drøftelse, fra repræsentanter for tre medlemsstater, som hver står for mindst en tiendedel af den samlede værdi af Fællesskabets kul- og stålproduktion. I tilfælde, hvor denne traktat kræver en enstemmig beslutning eller enstemmig og samstemmende udtalelse, er beslutningen eller udtalelsen vedtaget, såfremt alle Rådets medlemmer stemmer herfor. Ved anvendelse af artiklerne 21, 32, 32a, 45b og 78h, i denne traktat og artikel 16, artikel 20, stk. 3, artikel 28, stk. 5, og artikel 44 i protokollen vedrørende Domstolens statut, hindrer det forhold, at medlemmer, der er til stede eller repræsenteret, undlader at stemme, dog ikke vedtagelsen af de af Rådets afgørelser, der kræver enstemmighed. Rådets beslutninger, bortset fra dem, der kræver kvalificeret flertal eller enstemmighed, træffes af et flertal af Rådets medlemmer; dette flertal betragtes som opnået, dersom det omfatter det absolutte flertal af medlemsstaternes repræsentanter, heri indbefattet stemmerne fra repræsentanterne for to medlemsstater, som hver står for mindst en tiendedel af den samlede værdi af Fællesskabets kul- og stålproduktion. Ved anvendelse af de bestemmelser i artiklerne 45b, 78 og 78b i denne traktat, hvorefter der kræves kvalificeret flertal, tildeles der dog rådsmedlemmernes stemmer følgende vægt: >TABELPOSITION> Afgørelser træffes med mindst 64 stemmer, der udtrykker tilslutning fra mindst 11 medlemmer. Hvert medlem af Rådet kan kun fra ét af de øvrige medlemmer modtage fuldmagt til at stemme. Rådet står i forbindelse med medlemsstaterne gennem sin formand. Rådets afgørelser offentliggøres på den måde, som det selv bestemmer.«. Artikel 14 EKSF-traktatens artikel 95, stk. 4, affattes således: »Disse ændringer udarbejdes i enighed som forslag fra Kommissionen og Rådet, der træffer afgørelse med et flertal på tretten sekstendedele af dets medlemmer, og forelægges Domstolen til udtalelse. Ved sin undersøgelse har Domstolen fuld kompetence til at prøve alle faktiske og retlige forhold. Dersom Domstolen efter denne undersøgelse finder, at forslagene stemmer overens med bestemmelserne i foranstående stykke, oversendes forslagene til Europa-Parlamentet og træder i kraft, såfremt de vedtages med et flertal på tre fjerdedele af de afgivne stemmer og to tredjedele af Europa-Parlamentets medlemmer.«. Artikel 15 1. EF-traktatens artikel 148, stk. 2, og Euratom-traktatens artikel 118, stk. 2, affattes således: »2. Ved de rådsafgørelser, som kræver kvalificeret flertal, tildeles medlemmernes stemmer følgende vægt: >TABELPOSITION> Rådets afgørelser træffes med mindst: - 64 stemmer i tilfælde, hvor afgørelsen i henhold til denne traktat skal træffes på forslag af Kommissionen, - 64 stemmer afgivet af mindst 11 medlemmer, der stemmer for, i alle andre tilfælde.«. 2. Artikel J.3, nr. 2), andet afsnit, i EU-traktatens affattes således: »Ved de rådsafgørelser, der kræver kvalificeret flertal i henhold til det foregående afsnit, tildeles medlemmernes stemmer den vægt, der er fastsat i artikel 148, stk. 2, i traktaten om oprettelse af Det Europæiske Fællesskab, og afgørelser træffes med mindst 64 stemmer afgivet af mindst 11 medlemmer, der stemmer for.« 3. EU-traktatens artikel K.4, stk. 3, andet afsnit, affattes således: »Ved de rådsafgørelser, der kræver kvalificeret flertal, tildeles medlemmernes stemmer den vægt, som anført i artikel 148, stk. 2, i traktaten om oprettelse af Det Europæiske Fællesskab, og afgørelser træffes med mindst 64 stemmer afgivet af mindst 11 medlemmer, der stemmer for.« 4. Punkt 2, andet afsnit, første punktum, i den protokol om social- og arbejdsmarkedspolitikken, der er knyttet som bilag til EF-traktaten, affattes således: »Uanset traktatens artikel 148, stk. 2, er retsakter, der er udarbejdet i henhold til denne protokol, og som skal vedtages af Rådet med kvalificeret flertal, vedtaget, hvis der er mindst 54 stemmer for.« KAPITEL 3 Kommissionen Artikel 16 EKSF-traktatens artikel 9, stk. 1, første afsnit, EF-traktatens artikel 157, stk. 1, første afsnit, og Euratom-traktatens artikel 126, stk. 1, første afsnit, affattes således: »1. Kommissionen består af 21 medlemmer, der vælges under hensyn til deres almindelige duelighed, og hvis uafhængighed er uomtvistelig.«. KAPITEL 4 Domstolen Artikel 17 1. EKSF-traktatens artikel 32, stk. 1, EF-traktatens artikel 165, stk. 1, og Euratom-traktatens artikel 137, stk. 1, affattes således: »Domstolen består af 17 dommere.«. 2. Artikel 2, stk. 1, i Rådets afgørelse (88/591/EKSF, EØF, Euratom) affattes således: »Retten i Første Instans består af 16 medlemmer.«. Artikel 18 EKSF-traktatens artikel 32, stk. 2, EF-traktatens artikel 165, stk. 2, Euratom-traktatens artikel 137, stk. 2, samt artikel 18, stk. 1, i protokollen vedrørende statutten for EKSF's Domstol erstattes af følgende: »Retten sættes af samtlige Domstolens medlemmer. Dog kan Domstolen af sin midte oprette afdelinger, der beklædes af tre, fem eller syv dommere, som har til opgave at forestå visse undersøgelser eller at afgøre visse arter af sager på betingelser, der fastsættes i et herom udfærdiget reglement.«. Artikel 19 Artikel 18, stk. 2, i protokollen vedrørende statutten for Det Europæiske Kul- og Stålfællesskabs Domstol, artikel 15 i protokollen vedrørende statutten for Det Europæiske Fællesskabs Domstol og artikel 15 i protokollen vedrørende statutten for Det Europæiske Atomenergifællesskabs Domstol erstattes af følgende bestemmelser: »Domstolens afgørelse kan kun gyldigt træffes af et ulige antal dommere. De af Domstolen i plenarmøder trufne afgørelser er gyldige, når ni dommere er til stede. Afgørelser truffet af afdelinger, der beklædes af tre eller fem dommere, er kun gyldige, hvis de træffes af tre dommere. Afgørelser truffet af afdelinger, der beklædes af syv dommere, er kun gyldige, hvis de træffes af fem dommere. Får en dommer i en afdeling forfald, kan en dommer fra en anden afdeling tilkaldes i henhold til regler, der fastsættes i procesreglementet.« Artikel 20 EKSF-traktatens artikel 32a, stk. 1, EF-traktatens artikel 166, stk. 1, og Euratom-traktatens artikel 138, stk. 1, affattes således: »Domstolen bistås af otte generaladvokater.«. Artikel 21 EKSF-traktatens artikel 32b, stk. 2 og 3, EF-traktatens artikel 167, stk. 2 og 3, og Euratom-traktatens artikel 139, stk. 2 og 3, affattes således: »Hvert tredje år finder en delvis nybesættelse af dommerembederne sted. Der afgår skiftevis ni og otte dommere. Hvert tredje år finder en delvis nybesættelse af generaladvokaternes embeder sted. Der afgår hver gang fire generaladvokater.«. KAPITEL 5 Revisionsretten Artikel 22 EKSF-traktatens artikel 45 B, stk. 1, EF-traktatens artikel 188 B, stk. 1, og Euratom-traktatens artikel 160 B, stk. 1, affattes således: »1. Revisionsretten består af 16 medlemmer.«. KAPITEL 6 Det Økonomiske og Sociale Udvalg Artikel 23 EF-traktatens artikel 194, stk. 1, og Euratom-traktatens artikel 166, stk. 1, affattes således: »Antallet af medlemmer i Det Økonomiske og Sociale Udvalg fastsættes således: >TABELPOSITION> « KAPITEL 7 Regionsudvalget Artikel 24 EF-traktatens artikel 198 A, stk. 2, affattes således: »Antallet af medlemmer i Regionsudvalget fastsættes således: >TABELPOSITION> « KAPITEL 8 Det Rådgivende Udvalg for EKSF Artikel 25 EKSF-traktatens artikel 18, stk. 1, affattes således: »Der nedsættes et rådgivende udvalg tilknyttet Kommissionen. Det består af mindst 87 og højst 111 medlemmer og har lige mange repræsentanter for producenter, for arbejdstagere og for forbrugere og forhandlere.«. KAPITEL 9 Det Videnskabelige og Tekniske Udvalg Artikel 26 Euratom-traktatens artikel 134, stk. 2, første afsnit, affattes således: »2. Udvalget består af 39 medlemmer, der udpeges af Rådet efter høring af Kommissionen.«. AFSNIT II ANDRE TILPASNINGER Artikel 27 EF-traktatens artikel 227, stk. 1, affattes således: »1. Denne traktat gælder for Kongeriget Belgien, Kongeriget Danmark, Forbundsrepublikken Tyskland, Den Hellenske Republik, Kongeriget Spanien, Den Franske Republik, Irland, Den Italienske Republik, Storhertugdømmet Luxembourg, Kongeriget Nederlandene, Kongeriget Norge, Republikken Østrig, Den Portugisiske Republik, Republikken Finland, Kongeriget Sverige og Det Forenede Kongerige Storbritannien og Nordirland.«. Artikel 28 Følgende indsættes som litra d) i artikel 227, stk. 5, i EF-traktaten, som litra d) i artikel 79 i EKSF-traktaten og som litra e) i artikel 198 i Euratom-traktaten: »Denne traktat finder ikke anvendelse for Ålandsøerne. Finlands regering kan dog ved en erklæring, der ved ratifikationen deponeres hos Den Italienske Republiks regering, meddele, at denne traktat finder anvendelse for Ålandsøerne i overensstemmelse med bestemmelserne i protokol nr. 2 til akten vedrørende Kongeriget Norges, Republikken Østrigs, Republikken Finlands og Kongeriget Sveriges tiltrædelse af Den Europæiske Union. Den italienske Republiks regering fremsender en bekræftet afskrift af en sådan erklæring til de andre medlemsstater.« TREDJE DEL TILPASNING AF INSTITUTIONERNES RETSAKTER Artikel 29 I de retsakter, der opregnes i listen til bilag I til denne akt, foretages de i nævnte bilag fastsatte tilpasninger. Artikel 30 De af tiltrædelsen nødvendiggjorte tilpasninger i de retsakter, der opregnes i listen i bilag II til denne akt, fastsættes i overensstemmelse med de i nævnte bilag fastsatte retningslinjer og efter den procedure og på de vilkår, der er fastsat i artikel 169. FJERDE DEL OVERGANGSFORANSTALTNINGER AFSNIT I BESTEMMELSER VEDRØRENDE INSTITUTIONERNE Artikel 31 1. I løbet af de to første år efter tiltrædelsen afholder hver af de nye medlemsstater almindelige direkte valg til Europa-Parlamentet af det i artikel 11 i denne akt fastsatte antal repræsentanter for deres folk i overensstemmelse med akten af 20. september 1976 om almindelige direkte valg af repræsentanterne i Europa-Parlamentet. 2. Fra tiltrædelsen og for perioder indtil de i stk. 1 nævnte valg, udpeges Europa-Parlamentets repræsentanter for de nye medlemsstaters folk af disse staters parlamenter blandt disses medlemmer efter den procedure, der er fastsat af hver af disse stater. 3. Enhver af de nye medlemsstater kan dog, hvis de ønsker det, afholde valg til Europa-Parlamentet i perioden fra tiltrædelsestraktatens undertegnelse indtil dens ikrafttræden i henhold til protokol nr. 8, som er knyttet til denne akt. 4. Mandatet for de repræsentanter, som er valgt i medfør af stk. 1 eller 3, udløber samtidig med mandatet for de repræsentanter, der er valgt i de nuværende medlemsstater for femårsperioden 1994-1999. AFSNIT II OVERGANGSFORANSTALTNINGER VEDRØRENDE NORGE KAPITEL 1 Frie varebevægelser Afdeling I Standarder og miljø Artikel 32 1. I en periode på fire år fra tiltrædelsesdatoen finder de i bilag III nævnte bestemmelser ikke anvendelse på Norge i overensstemmelse med dette bilag og med forbehold af betingelserne deri. 2. I overensstemmelse med EF-procedurerne skal de i stk. 1 omhandlede bestemmelser tages op til revision inden for denne periode. Med forbehold af resultatet af denne revision finder gældende fællesskabsret ved den i stk. 1 omhandlede overgangsperiodes udløb anvendelse på de nye medlemsstater på samme betingelser som i de nuværende medlemsstater. Afdeling II Diverse Artikel 33 Kongeriget Norge kan i en periode på tre år fra tiltrædelsesdatoen fortsat anvende sit gældende nationale system for sortering af råtræ, i det omfang dets nationale lovgivning og administrative bestemmelser herom ikke er i modstrid med fællesskabslovgivningen om det indre marked eller om handelen med tredjelande, særlig artikel 6 i direktiv 68/89/EØF om indbyrdes tilnærmelse af medlemsstaternes lovgivninger om sortering af råtræ. I samme periode vil direktiv 68/89/EØF blive revideret i overensstemmelse med procedurerne i EF-traktaten. KAPITEL 2 Fri bevægelighed for personer, tjenesteydelser og kapital Artikel 34 Uanset bestemmelserne i de traktater, som danner grundlag for Den Europæiske Union, kan Kongeriget Norge opretholde sin gældende lovgivning om sekundærboliger i en periode på fem år fra tiltrædelsesdatoen. Artikel 35 I en periode på tre år regnet fra tiltrædelsesdatoen kan Kongeriget Norge fortsat anvende begrænsninger i adgangen for fysiske eller juridiske personer, som ikke er norske, til at eje norske fiskerfartøjer. KAPITEL 3 Fiskeri Afdeling I Almindelige bestemmelser Artikel 36 1. Medmindre andet er fastsat i dette kapitel, finder bestemmelserne i denne traktat anvendelse på fiskerisektoren. 2. Artikel 148 og artikel 149 finder anvendelse på fiskerivarer. Afdeling II Adgang til farvande og ressourcer Artikel 37 Den i denne afdeling omhandlede ordning om adgang til farvande finder anvendelse i en overgangsperiode, som udløber på datoen for iværksættelsen af fællesskabsordningen for fiskeritilladelser, under alle omstændigheder dog senest på datoen for udløbet af den i artikel 14, stk. 2, i Rådets forordning (EØF) nr. 3760/92 om en fællesskabsordning for fiskeri og akvakultur fastsatte periode, medmindre andet er fastsat i dette kapitel. Underafdeling I Fartøjer fra Norge Artikel 38 Med henblik på integrationen i den fællesskabsordning for fiskeri og akvakultur, der blev indført ved forordning (EØF) nr. 3760/92, er adgangen til de farvande, som henhører under de nuværende medlemsstaters højhedsområde eller jurisdiktion, for fiskerfartøjer, der fører norsk flag, og som er registreret og/eller indskrevet i en norsk havn, i det følgende benævnt »fartøjer fra Norge«, undergivet den ordning, der fastlægges i denne underafdeling. Fra tiltrædelsen skal nævnte ordning sikre, at Norge kan opretholde sine fiskerimuligheder som fastsat i artikel 44. Artikel 39 1. Indtil datoen for integrationen af den særlige ordning, der er fastsat i artikel 156-165 og artikel 347-352 i akten om Spaniens og Portugals tiltrædelse, i den generelle ordning for Fællesskabets fiskeripolitik, som er fastlagt ved forordning (EØF) nr. 3760/92, kan kun 441 fartøjer fra Norge, der er opført i bilag IV, i det følgende benævnt »basislisten«, opnå tilladelse til at udøve fiskeriaktiviteter i ICES-afsnittene V b, VI og VII. I tidsrummet fra tiltrædelsesdatoen indtil den 31. december 1995 må der i området syd for 56°30' nordlig bredde, øst for 12° vestlig længde og nord for 50°30' nordlig bredde kun fiskes med langlinefartøjer. 2. Kun 165 af standardfartøjerne fra basislisten, der anvendes til fangst af demersale arter, kan opnå tilladelse til samtidigt at udøve fiskeriaktiviteter under forudsætning af, at de er opført på en periodisk liste, der vedtages af Kommissionen. 3. Ved »standardfartøj« forstås et fartøj med en bremseydelse på 511 kilowatt (kW). Omregningssatserne for fartøjer med anden ydelse er følgende: - under 219 kW: 0,57 - 219 kW eller derover, men under 292 kW: 0,76 - 292 kW eller derover, men under 365 kW: 0,85 - 365 kW eller derover, men under 438 kW: 0,90 - 438 kW eller derover, men under 511 kW: 0,96 - 511 kW eller derover, men under 584 kW: 1,00 - 584 kW eller derover, men under 730 kW: 1,07 - 730 kW eller derover, men ikke over 876 kW: 1,11 - over 876 kW: 2,25 - langlinefartøjer: 1,00 - langlinefartøjer udstyret med en anordning, der muliggør automatisk udlægning af agn eller mekanisk løftning af langlinerne: 2,00. 4. Kun 60 fartøjer kan opnå tilladelse til samtidigt at fiske efter pelagiske arter i perioden 1. december til 31. maj og 30 fartøjer i perioden 1. juni til 30. november. 5. Eventuelle tilpasninger af basislisten som følge af, at et fartøj på grund af force majeure er oplagt inden tiltrædelsen, vedtages senest den 1. januar 1995 efter proceduren i artikel 18 i forordning (EØF) nr. 3760/92. Disse tilpasninger kan hverken berøre antallet af fartøjer eller fordelingen heraf mellem de enkelte kategorier eller føre til en forhøjelse af den samlede tonnage eller den samlede ydelse for hver af disse kategorier. Desuden kan udvælgelsen af de fartøjer fra Norge, der skal indgå som erstatning, kun foretages på grundlag af de fartøjer, der er opregnet i den i bilag V indeholdte liste. 6. Antallet af de i stk. 2 omhandlede standardfartøjer kan forhøjes under hensyn til udviklingen i de muligheder, der tildeles Norge for fiskeri efter bestande, der er undergivet begrænsninger i udnyttelsesraten, jf. artikel 8 i forordning (EØF) nr. 3760/92, efter fremgangsmåden i denne forordnings artikel 8, stk. 4. 7. Efterhånden som de fartøjer, der er opført på basislisten, oplægges og slettes fra basislisten efter tiltrædelsen, kan de udskiftes med fartøjer af samme kategori med en ydelse, der ikke overstiger ydelsen for de således slettede fartøjer. De betingelser for udskiftning af fartøjer, der er omhandlet i foregående afsnit, finder kun anvendelse i det omfang, kapaciteten af de nuværende medlemsstaters flåde ikke øges i de atlantiske fællesskabsfarvande. 8. De bestemmelser, der skal sikre, at de erhvervsdrivende overholder forskrifterne, herunder de bestemmelser, der åbner mulighed for ikke at tillade et fartøj at fiske i en vis periode, vedtages inden den 1. januar 1995 efter proceduren i artikel 8, stk. 4, i forordning (EØF) nr. 3760/92. Artikel 40 1. Efter datoen for integrationen af den særlige ordning, der er fastsat i artikel 156-165 og artikel 347-352 i akten om Spaniens og Portugals tiltrædelse, og i den generelle ordning for Fællesskabets fiskeripolitik som er fastlagt ved forordning (EØF) nr. 3760/92, og indtil datoen for anvendelse af fællesskabsordningen for fiskeritilladelser har fartøjer fra Norge tilladelse til at udøve fiskeriaktiviteter i de farvande, der er omfattet af artikel 39, på betingelser, der fastsættes af Rådet efter proceduren i artikel 8, stk. 4, i forordning (EØF) nr. 3760/92. 2. For den adgangsordning, der er fastsat i stk. 1, skal der gælde samme regler som dem, der gælder for fartøjer, der fører en af de nuværende medlemsstaters flag, i det følgende benævnt »fartøjer fra Unionen i dens nuværende sammensætning«, i fællesskabsfarvandene nord for 62° nordlig bredde. Artikel 41 For så vidt angår de farvande, der henhører under de nuværende medlemsstaters højhedsområde eller jurisdiktion, kan fartøjer fra Norge fra tiltrædelsesdatoen og indtil datoen for anvendelse af fællesskabsordningen for fiskeritilladelser udøve fiskeri i ICES-afsnit II a, III a (Skagerrak) (1) og IV på samme betingelser som dem, der gælder umiddelbart før tiltrædelsestraktatens ikrafttræden, og som er fastsat ved de relevante bestemmelser i Rådets forordning (EF) nr. 3691/93. Artikel 42 De tekniske bestemmelser, som viser sig nødvendige med henblik på anvendelse af artikel 39, 40 og 41, vedtages inden den 1. januar 1995 efter proceduren i artikel 18 i forordning (EØF) nr. 3760/92. Artikel 43 For så vidt angår de farvande, der henhører under Sveriges højhedsområde eller jurisdiktion, kan fartøjer fra Norge fra tiltrædelsesdatoen og indtil datoen for anvendelse af fællesskabsordningen for fiskeritilladelser udøve fiskeri i ICES-afsnit III a (Skagerrak) på samme betingelser som dem, der gjaldt umiddelbart før tiltrædelsestraktatens ikrafttræden. Gennemførelsesbestemmelserne til denne artikel vedtages inden den 1. januar 1995 efter proceduren i artikel 18 i forordning (EØF) nr. 3760/92. Artikel 44 1. Den andel, der skal tildeles Norge, af de fællesskabsfiskerimuligheder, hvis udnyttelsesrate er reguleret ved en begrænsning af fangsten, fastsættes som følger for hver art og for hvert område: >TABELPOSITION> 2. De andele af fællesskabsfiskerimuligheder, der tildeles Norge, fastsættes første gang inden den 1. januar 1995 i henhold til artikel 8, stk. 4, i forordning (EØF) nr. 3760/92. 3. De mængder, der tildeles Norge for arter, som ikke er omfattet af begrænsninger i udnyttelsesraten i form af en begrænsning af fangsten, eller som er undergivet TAC, men som ikke er fordelt mellem de nuværende medlemsstater, forudfastsættes for hver art og for hvert område således: >TABELPOSITION> 4. Indtil datoen for anvendelse af fællesskabsordningen for fiskeritilladelser i de nuværende fællesskabsfarvande må den fiskeriindsats, som udøves af fartøjer fra Norge på de ikke-regulerede og ikke-tildelte arter ikke være større end indsatsen umiddelbart før tiltrædelsestraktatens ikrafttræden. Underafsnit II Fartøjer fra Unionen i dens nuværende sammensætning Artikel 45 Fra tiltrædelsesdatoen indtil datoen for anvendelse af fællesskabsordningen for fiskeritilladelser er alle bestemmelser vedrørende den fiskeriindsats, der udøves i de farvande nord for 62° nordlig bredde, der henhører under Norges højhedsområde eller jurisdiktion, af fartøjer fra Unionen i dens nuværende sammensætning, identiske med dem, der gælder umiddelbart før tiltrædelsestraktatens ikrafttræden. Gennemførelsesbestemmelserne til denne artikel fastsættes inden den 1. januar 1995 efter proceduren i artikel 18 i forordning (EØF) nr. 3760/92. Artikel 46 For så vidt angår de farvande, der henhører under Norges højhedsområde eller jurisdiktion, kan fartøjer fra Unionen i dens nuværende sammensætning fra tiltrædelsesdatoen og indtil datoen for anvendelse af fællesskabsordningen for fiskeritilladelser udøve fiskeri i ICES-afsnit III a og IV på samme betingelser som dem, der gælder umiddelbart før tiltrædelsestraktatens ikrafttræden. Gennemførelsesbestemmelserne til denne artikel vedtages inden den 1. januar 1995 i henhold til fremgangsmåden i artikel 18 i forordning (EØF) nr. 3760/92. Artikel 47 1. Den andel, der skal tildeles den nuværende Union, af de fællesskabsfiskerimuligheder i farvande under Norges højhedsområde eller jurisdiktion, for så vidt angår andre bestande end dem, Unionen og Norge for øjeblikket forvalter sammen, og dem for hvilke der gælder fangstbegrænsninger, fastsættes som følger for hver art og for hvert område: >TABELPOSITION> 2. De fiskerimuligheder, der tildeles Unionen i dens nuværende sammensætning, fastsættes efter artikel 8, stk. 4, i forordning (EØF) nr. 3760/92, første gang inden den 1. januar 1995. 3. De mængder, der tildeles Unionen i dens nuværende sammensætning i farvande under Norges højhedsområde eller jurisdiktion for arter, der ikke er omfattet af begrænsninger i udnyttelsesraten i form af en begrænsning af fangsten, forudfastsættes for hver art og for hvert område således: >TABELPOSITION> 4. Indtil datoen for anvendelse af fællesskabsordningen for fiskeritilladelser i farvande under Norges højhedsområde eller jurisdiktion, må den fiskeriindsats, som udøves af fartøjer fra Unionen i dens nuværende sammensætning på de ikke-regulerede og ikke-tildelte arter ikke være større end indsatsen umiddelbart før tiltrædelsestraktatens ikrafttræden. Underafdeling III Andre bestemmelser Artikel 48 1. Medmindre andet er fastsat i denne traktat, er de betingelser, inkl. de geografiske rammer og de traditionelle fiskerimønstre, hvorunder de i artikel 44 og 47 omhandlede andele kan fanges, af Norge i de nuværende fællesskabsfarvande og af Unionen i dens nuværende sammensætning i norske farvande, de samme som dem, der gjaldt umiddelbart inden tiltrædelsestraktatens ikrafttræden. 2. Disse betingelser fastsættes en gang om året og første gang inden den 1. januar 1995 i henhold til artikel 8, stk. 4, i forordning (EØF) nr. 3760/92. Artikel 49 Indtil den 30. juni 1998 kan Norge fastsætte udnyttelsesraterne som fangstbegrænsninger for de ressourcer bortset fra makrel, der udelukkende findes i farvande under dets højhedsområde eller jurisdiktion nord for 62° nordlig bredde. Den fulde integrering af forvaltningen af disse ressourcer i den fælles fiskeripolitik efter nævnte dato skal baseres på den eksisterende forvaltningsordning, som er afspejlet i fælleserklæringen om forvaltning af fiskeressourcerne i farvande nord for 62° nordlig bredde. Artikel 50 1. I en periode på et år regnet fra tiltrædelsesdatoen opretholdes i farvande under Norges højhedsområde eller jurisdiktion de tekniske foranstaltninger, der gælder umiddelbart før tiltrædelsestraktatens ikrafttræden, for samtlige unionsfartøjer. 2. I en periode på tre år fra tiltrædelsesdatoen kan de kompetente norske myndigheder i farvande henhørende under Norges overhøjhed eller jurisdiktion og beliggende nord for 62° nordlig bredde fastsætte bestemmelser om midlertidigt forbud mod visse typer fiskeri i biologisk følsomme områder med henblik på bevarelse af fiskebestandene, som skal gælde for alle berørte fartøjer. 3. I en periode på tre år skal alle fangster taget af unionsfartøjer i farvande under Norges højhedsområde eller jurisdiktion beholdes ombord i norske farvande. 4. I en periode på tre år skal fangster taget af unionsfartøjer i farvande under Norges højhedsområde eller jurisdiktion af arter, der er undergivet fangstbegrænsninger, i en forbudsperiode beholdes ombord i norske farvande. 5. Inden de i stk. 1, 2, 3 og 4 nævnte overgangsperioders udløb træffer Rådet efter proceduren i artikel 4, stk. 1, i forordning (EØF) nr. 3760/92 afgørelse om de tekniske foranstaltninger, der skal gælde i farvande under Norges højhedsområde eller jurisdiktion for samtlige unionsfartøjer, med henblik på at opretholde eller udvide de eksisterende foranstaltninger. Artikel 51 Med forbehold af Rådets forordning (EØF) nr. 2847/93 kan Norge opretholde de nationale kontrolforanstaltninger, der fandtes umiddelbart før tiltrædelsestraktatens ikrafttræden og anvende dem for samtlige unionsfartøjer: - i en periode på tre år regnet fra tiltrædelsesdatoen i de farvande under dets højhedsområde eller jurisdiktion, der er beliggende nord for 62° nordlig bredde; - I en periode på et år regnet fra tiltrædelsesdatoen i de farvande under dets højhedsområde eller jurisdiktion, der er beliggende syd for 62° nordlig bredde. Inden disse overgangsperioders udløb træffer Rådet om nødvendigt efter proceduren i EF-traktatens artikel 43 afgørelse om de kontrolforanstaltninger, der gælder i farvande under Norges højhedsområde eller jurisdiktion for samtlige unionsfartøjer, med henblik på at opretholde eller udvide de eksisterende foranstaltninger. Afdeling III Eksterne ressourcer Artikel 52 1. Fra tiltrædelsen forvaltes de fiskeriaftaler, som Kongeriget Norge har indgået med tredjelande, af Fællesskabet. Indtil den 30. juni 1998 forvaltes fiskeriaftalen af 15. oktober 1976 om gensidige fiskeriforbindelser med Rusland dog af Kongeriget Norge i nært samarbejde med Kommissionen. 2. De rettigheder og forpligtelser, der for Kongeriget Norge følger af de i stk. 1 omhandlede aftaler, berøres ikke i den periode, hvor bestemmelserne i disse aftaler opretholdes midlertidigt. 3. Så snart som muligt og i hvert fald inden udløbet af gyldighedsperioden for de i stk. 1 omhandlede aftaler vedtager Rådet, der træffer afgørelse med kvalificeret flertal på forslag af Kommissionen, i hvert enkelt tilfælde passende afgørelser med henblik på videreførelse af de i aftalerne omhandlede fiskeriaktiviteter, herunder eventuel forlængelse af visse aftaler for perioder på højst et år. 4. I de tilfælde hvor Norge i kraft af aftaler, Fællesskabet har indgået med tredjelande, navnlig Grønland, har haft fiskerimuligheder inden tiltrædelsen, vil disse blive opretholdt på grundlag af fællesskabsprincipper, herunder princippet om relativ stabilitet. Afdeling IV Ordning for samhandelen Artikel 53 1. I en periode på fire år regnet fra tiltrædelsesdatoen er forsendelser af følgende fiskerivarer: laks, sild, makrel, rejer, kammusling, jomfruhummer, rødfisk og ørred fra Norge til de øvrige medlemsstater underlagt en markedsovervågningsmekanisme. 2. Denne mekanisme, som Kommissionen forvalter, skal indeholde vejledende lofter for handel og ret til fri handel, indtil disse nås. Den skal baseres på forsendelsesdokumenter udstedt af oprindelsesstaten. Overskrides lofterne eller opstår der alvorlige forstyrrelser på markedet, kan Kommissionen i overensstemmelse med Fællesskabets praksis træffe passende foranstaltninger. Sådanne foranstaltninger må ikke være strengere end foranstaltninger, der tages i anvendelse i forhold til tredjelande. 3. Rådet træffer med kvalificeret flertal på forslag fra Kommissionen inden den 31. december 1994 bestemmelse om de fremgangsmåder, der skal gælde for denne artikel. KAPITEL 4 Forbindelser med tredjelande, herunder toldunion Artikel 54 Retsakterne i bilag VI til denne akt gælder for Norge på betingelserne i nævnte bilag. Artikel 55 Den basistoldsats, der anvendes med henblik på den gradvise indførelse af den fælles toldtarif, jf. artikel 56, er for hver vare den sats, som Kongeriget Norge faktisk anvendte den 1. januar 1994. Artikel 56 Kongeriget Norge kan i en periode på tre år efter tiltrædelsen opretholde sin tarif gældende for tredjelande for de i bilag VII anførte varer. I denne periode skal Kongeriget Norge anvende en sats, hvorved forskellen mellem dets basistoldsats og satsen i den fælles toldtarif nedsættes i følgende tempo: - den 1. januar 1996 nedsættes forskellen mellem basistoldsatsen og satsen i den fælles toldtarif til 75 %, - den 1. januar 1997 nedsættes forskellen mellem basistoldsatsen og satsen i den fælles toldtarif til 40 %. Kongeriget Norge anvender den fælles toldtarif i fuldt omfang fra den 1. januar 1998. Artikel 57 1. Fra den 1. januar 1995 anvender Kongeriget Norge: a) arrangementet af 20. december 1973 vedrørende den internationale handel med tekstilvarer, som ændret eller forlænget ved protokollerne af 31. juli 1986, 31. juli 1991, 9. december 1992 og 9. december 1993, eller aftalen om tekstilvarer og beklædningsgenstande som følger af GATT-handelsforhandlingerne (Uruguay-runden), hvis sidstnævnte er trådt i kraft på tiltrædelsestidspunktet, b) de bilaterale aftaler og arrangementer om tekstilvarer, som Fællesskabet har indgået med tredjelande. 2. Fællesskabet skal føre forhandlinger med de pågældende tredjelande om protokoller til de i stk. 1 nævnte aftaler og arrangementer med henblik på en passende justering af de kvantitative restriktioner på eksporten af tekstilvarer og beklædningsgenstande til Fællesskabet. 3. Er de i stk. 2 nævnte protokoller ikke indgået den 1. januar 1995, træffer Fællesskabet foranstaltninger til afhjælpning af denne situation i form af sådanne overgangsordninger, som er nødvendige for at sikre Fællesskabets gennemførelse af aftalerne. Artikel 58 1. Kongeriget Norge kan indtil den 31. december 1999 årligt åbne et toldfrit toldkontingent på 21 000 tons styren (KN-kode 2902 50 00) på betingelse af, at de pågældende varer: - overgår til fri omsætning på Kongeriget Norges område og forbruges der eller bliver forarbejdet, således at de får oprindelsesstatus i Fællesskabet, og - forbliver under toldtilsyn i henhold til de relevante fællesskabsbestemmelser om endelig anvendelse (Rådets forordning (EØF) nr. 2913/92 af 12. oktober 1992 om indførelse af en EF-toldkodeks, artikel 21 og 82). 2. Stk. 1 finder kun anvendelse, hvis der sammen med erklæringen om overgang til fri omsætning forelægges en bekræftelse fra de kompetente norske myndigheder, om at de pågældende varer henhører under de i stk. 1 nævnte bestemmelser. 3. Kommissionen og de kompetente norske myndigheder træffer alle nødvendige foranstaltninger til at sikre, at det endelige forbrug af de pågældende varer eller den forarbejdning, hvorved de opnår oprindelsesstatus i Fællesskabet, finder sted på Norges område. Artikel 59 1. Fra den 1. januar 1995 skal Kongeriget Norge anvende bestemmelserne i de i artikel 60 nævnte aftaler. 2. Tilpasninger foretages i form af protokoller, der indgås med de kontraherende lande, og som knyttes som bilag til nævnte aftaler. 3. Hvis de i stk. 2 nævnte protokoller ikke er indgået den 1. januar 1995, skal Fællesskabet ved tiltrædelsen træffe de nødvendige foranstaltninger i denne anledning. Artikel 60 Artikel 59 finder anvendelse på: - aftalerne med Andorra, Algeriet, Bulgarien, Cypern, Egypten, Island, Israel, Jordan, Libanon, Malta, Marokko, Polen, Rumænien, Slovenien, Schweiz, Syrien, den tidligere Tjekkiske og Slovakiske Føderative Republik og dens efterfølgerstater (Den Tjekkiske Republik og Den Slovakiske Republik), Tunesien, Tyrkiet og Ungarn samt på andre aftaler indgået med tredjelande, som udelukkende vedrører handel med de varer, der er anført i EF-traktatens bilag II; - fjerde AVS-EØF-konvention, undertegnet den 15. december 1989; - andre lignende aftaler, som måtte blive indgået før tiltrædelsen. Artikel 61 Med virkning fra 1. januar 1995 skal Kongeriget Norge udtræde af bl.a. konventionen om oprettelse af Den Europæiske Frihandelssammenslutning, undertegnet den 4. januar 1960, og af de frihandelsaftaler, der er undertegnet med Estland, Letland og Litauen i juni 1992. Artikel 62 Hvis de nye handelsaftaler, som skal indgås mellem Fællesskabet og Estland, Letland og Litauen, ikke er trådt i kraft på datoen for tiltrædelsen, træffer Fællesskabet de nødvendige foranstaltninger til fra tiltrædelsen fortsat at tillade det nuværende niveau for adgang til det norske marked for varer med oprindelse i disse baltiske stater. KAPITEL 5 Finansielle og budgetmæssige bestemmelser Artikel 63 Enhver henvisning til Rådets afgørelse om Fællesskabernes ordning med egne indtægter skal betragtes som en henvisning til Rådets afgørelse af 24. juni 1988 eller enhver afgørelse, der ændrer eller erstatter den. Artikel 64 De indtægter, der benævnes »told i henhold til Den Fælles Toldtarif og anden told«, og som er omhandlet i artikel 2, stk. 1, litra b), i Rådets afgørelse om Fællesskabernes ordning med egne indtægter eller tilsvarende bestemmelser i en afgørelse, som erstatter denne, omfatter told, der beregnes på grundlag af satserne i henhold til den fælles toldtarif og til enhver toldindrømmelse, der anvendes af Det Europæiske Fællesskab i Norges samhandel med tredjelande. Artikel 65 Egne indtægter, der hidrører fra momsen, beregnes og kontrolleres, som om afgiften på investeringer ikke blev anvendt. Med henblik herpå skal Kongeriget Norge fra tiltrædelsen træffe de nødvendige foranstaltninger til at sikre den præcise regnskabsmæssige opgørelse af henholdsvis de årlige indtægter hidrørende fra momsen og de årlige indtægter hidrørende fra afgiften på investeringer. Artikel 66 Den første arbejdsdag i hver måned udbetaler Fællesskabet, som udgift på De Europæiske Fællesskabers almindelige budget, en tolvtedel af følgende beløb til Kongeriget Norge: - 201 mio. ecu i 1995 - 128 mio. ecu i 1996 - 52 mio. ecu i 1997 - 26 mio. ecu i 1998. Artikel 67 Kongeriget Norges andel i finansieringen af de betalinger, der efter tiltrædelsen skyldes på forpligtelser indgået i henhold til artikel 82 i aftalen om Det Europæiske Økonomiske Samarbejdsområde, afholdes over De Europæiske Fællesskabers almindelige budget. Artikel 68 Kongeriget Norges andel i finansieringen af den finansieringsmekanisme, der er nævnt i artikel 116 i aftalen om Det Europæiske Økonomiske Samarbejdsområde, afholdes over De Europæiske Fællesskabers almindelige budget. AFSNIT III OVERGANGSFORANSTALTNINGER VEDRØRENDE ØSTRIG KAPITEL 1 Frie varebevægelser Eneste afdeling Standarder og miljø Artikel 69 1. I en periode på fire år fra tiltrædelsesdatoen finder de i bilag VIII nævnte bestemmelser ikke anvendelse på Østrig i overensstemmelse med dette bilag og med forbehold af betingelserne deri. 2. I overensstemmelse med EF-procedurerne skal de i stk. 1 omhandlede bestemmelser tages op til revision inden for denne periode. Med forbehold af resultatet af denne revision finder gældende fællesskabsret ved den i stk. 1 omhandlede overgangsperiodes udløb anvendelse på de nye medlemsstater på samme betingelser som i de nuværende medlemsstater. KAPITEL 2 Fri bevægelighed for personer, tjenesteydelser og kapital Artikel 70 Uanset bestemmelserne i de traktater, som danner grundlag for Den Europæiske Union, kan Republikken Østrig opretholde sin gældende lovgivning om sekundærboliger i en periode på fem år fra tiltrædelsen. KAPITEL 3 Konkurrence Artikel 71 1. Med forbehold af stk. 2 og 3 skal Republikken Østrig fra tiltrædelsen gradvis tilpasse sit handelsmonopol på forarbejdet tobak, jf. EF-traktatens artikel 37, stk. 1, således at enhver forskelsbehandling af medlemsstaternes statsborgere med hensyn til forsynings- og afsætningsvilkår er udelukket senest tre år efter tiltrædelsen. 2. For så vidt angår varerne på listen i bilag IX skal de eksklusive importrettigheder ophæves senest ved udløbet af en periode på tre år fra tiltrædelsesdatoen. Ophævelsen af denne eksklusive ret skal gennemføres ved fra tiltrædelsesdatoen gradvis at åbne importkontingenter for varer fra medlemsstaterne. Fra begyndelsen af hvert af de pågældende år skal Republikken Østrig åbne et kontingent beregnet på grundlag af følgende procentdele af nationalt forbrug: 15 % i det første år, 40 % i det andet år og 70 % i det tredje år. De mængder, der svarer til nævnte procentdele for hvert år, er anført i listen i bilag IX. De i første afsnit omhandlede kontingenter er åbne for alle erhvervsdrivende uden begrænsninger, og varer indført under disse kontingenter må ikke i Republikken Østrig omfattes af eksklusive markedsføringsrettigheder i engrosleddet. Detailsalg af varer indført under kontingenter må ikke give anledning til forskelsbehandling. 3. Senest et år efter tiltrædelsen skal Republikken Østrig oprette en uafhængig myndighed med ansvar for at udstede tilladelser til at drive detailhandelsvirksomhed i overensstemmelse med EF-traktaten. Artikel 72 Republikken Østrig kan indtil den 1. januar 1996 over for andre medlemsstater opretholde de toldsatser og licensordninger, som var gældende på tiltrædelsesdatoen for spiritus og ethanol (ethylalkohol), ikke denatureret, med et alkoholindhold på under 80% vol., henhørende under HS-pos. 22 08. Sådanne licensordninger skal finde anvendelse uden forskelsbehandling. KAPITEL 4 Forbindelser med tredjelande, herunder toldunion Artikel 73 Retsakterne i bilag VI til denne akt gælder for Østrig på betingelserne i nævnte bilag. Artikel 74 Republikken Østrig kan indtil den 31. december 1996 opretholde de importrestriktioner for brunkul henhørende under pos. 27 02 10 00 i den kombinerede nomenklatur, som den pr. 1. januar 1994 anvendte over for Republikken Ungarn, Republikken Polen, Den Slovakiske Republik, Den Tjekkiske Republik, Rumænien og Bulgarien. De nødvendige tilpasninger vil blive foretaget i de Europaaftaler og eventuelt i de interimsaftaler, som er indgået med disse lande i henhold til artikel 76. Artikel 75 1. Fra den 1. januar 1995 anvender Republikken Østrig: a) arrangementet af 20. december 1973 vedrørende den internationale handel med tekstilvarer, som ændret eller forlænget ved protokollerne af 31. juli 1986, 31. juli 1991, 9. december 1992 og 9. december 1993, eller aftalen om tekstilvarer og beklædningsgenstande som følger af GATT-handelsforhandlingerne (Uruguay-runden), hvis sidstnævnte er trådt i kraft på tiltrædelsestidspunktet, b) de bilaterale aftaler og arrangementer om tekstilvarer, som Fællesskabet har indgået med tredjelande. 2. Det Europæiske Fællesskab skal føre forhandlinger med de pågældende tredjelande om protokoller til de i stk. 1 nævnte aftaler og arrangementer med henblik på en passende justering af de kvantitative restriktioner på eksporten af tekstilvarer og beklædningsgenstande til Fællesskabet. 3. Er de i stk. 2 nævnte protokoller ikke indgået den 1. januar 1995, træffer Fællesskabet foranstaltninger til afhjælpning af denne situation i form af sådanne overgangsordninger, som er nødvendige for at sikre Fællesskabets gennemførelse af aftalerne. Artikel 76 1. Fra den 1. januar 1995 skal Republikken Østrig anvende bestemmelserne i de i artikel 77 nævnte aftaler. 2. Tilpasninger foretages i form af protokoller, der indgås med de kontraherende lande, og som knyttes som bilag til nævnte aftaler. 3. Hvis de i stk. 2 nævnte protokoller ikke er indgået den 1. januar 1995, skal Fællesskabet ved tiltrædelsen træffe de nødvendige foranstaltninger i denne anledning. Artikel 77 Artikel 76 finder anvendelse på: - aftalerne med Andorra, Algeriet, Bulgarien, Cypern, Egypten, Island, Israel, Jordan, Libanon, Malta, Marokko, Polen, Rumænien, Slovenien, Schweiz, Syrien, den tidligere Tjekkiske og Slovakiske Føderative Republik og dens efterfølgerstater (Den Tjekkiske Republik og Den Slovakiske Republik), Tunesien, Tyrkiet og Ungarn samt på andre aftaler indgået med tredjelande, som udelukkende vedrører handel med de varer, der er anført i EF-traktatens bilag II; - fjerde AVS-EØF-konvention, undertegnet den 15. december 1989; - andre lignende aftaler, som måtte blive indgået før tiltrædelsen. Artikel 78 Med virkning fra 1. januar 1995 skal Republikken Østrig udtræde af bl.a. konventionen om oprettelse af Den Europæiske Frihandelssammenslutning undertegnet den 4. januar 1960. KAPITEL 5 Finansielle og budgetmæssige bestemmelser Artikel 79 Enhver henvisning til Rådets afgørelse om Fællesskabernes ordning med egne indtægter skal betragtes som en henvisning til Rådets afgørelse af 24. juni 1988 eller enhver afgørelse, der ændrer eller erstatter den. Artikel 80 De indtægter, der benævnes »told i henhold til Den Fælles Toldtarif og anden told«, og som er omhandlet i artikel 2, stk. 1, litra b), i Rådets afgørelse om Fællesskabernes ordning med egne indtægter eller tilsvarende bestemmelser i en afgørelse, som erstatter denne, omfatter told, der beregnes på grundlag af satserne i henhold til den fælles toldtarif og til enhver toldindrømmelse, der anvendes af Fællesskabet i Østrigs samhandel med tredjelande. Artikel 81 Den første arbejdsdag i hver måned udbetaler Fællesskabet, som udgift på De Europæiske Fællesskabers almindelige budget, en tolvtedel af følgende beløb til Republikken Østrig: - 583 mio. ecu i 1995 - 106 mio. ecu i 1996 - 71 mio. ecu i 1997 - 35 mio. ecu i 1998. Artikel 82 Republikken Østrigs andel i finansieringen af de betalinger, der efter tiltrædelsen skyldes på forpligtelser indgået i henhold til artikel 82 i aftalen om Det Europæiske Økonomiske Samarbejdsområde, afholdes over De Europæiske Fællesskabers almindelige budget. Artikel 83 Republikken Østrigs andel i finansieringen af den finansieringsmekanisme, der er nævnt i artikel 116 i aftalen om Det Europæiske Økonomiske Samarbejdsområde, afholdes over De Europæiske Fællesskabers almindelige budget. AFSNIT IV OVERGANGSFORANSTALTNINGER VEDRØRENDE FINLAND KAPITEL 1 Frie varebevægelser Afdeling I Standarder og miljø Artikel 84 1. I en periode på fire år fra tiltrædelsesdatoen finder de i bilag X nævnte bestemmelser, ikke anvendelse på Finland i overensstemmelse med dette bilag og med forbehold af betingelserne deri. 2. I overensstemmelse med EF-procedurerne skal de i stk. 1 omhandlede bestemmelser tages op til revision inden for denne periode. Med forbehold af resultatet af denne revision finder gældende fællesskabsret ved den i stk. 1 omhandlede overgangsperiodes udløb anvendelse på de nye medlemsstater på samme betingelser som i de nuværende medlemsstater. Afdeling II Diverse Artikel 85 Republikken Finland kan i en periode på tre år fra tiltrædelsesdatoen fortsat anvende sit gældende nationale system for sortering af råtræ, i det omfang dets nationale lovgivning og administrative bestemmelser herom ikke er i modstrid med fællesskabslovgivningen om det indre marked eller om handelen med tredjelande, særlig artikel 6 i direktiv 68/89/EØF om indbyrdes tilnærmelse af medlemsstaternes lovgivninger om sortering af råtræ. I samme periode vil direktiv 68/89/EØF blive revideret i overensstemmelse med procedurerne i EF-traktaten. KAPITEL 2 Fri bevægelighed for personer, tjenesteydelser og kapital Artikel 86 Uanset artikel 73 B i EF-traktaten kan Republikken Finland indtil den 31. december 1995 anvende bestemmelserne i lov nr. 1612 af 30. december 1992 om udlændinges opkøb af finske virksomheder. Artikel 87 Uanset bestemmelserne i de traktater, som danner grundlag for Den Europæiske Union, kan Republikken Finland opretholde sin gældende lovgivning om sekundærboliger i en periode på fem år fra tiltrædelsesdatoen. KAPITEL 3 Fiskeri Afdeling I Almindelige bestemmelser Artikel 88 1. Medmindre andet er fastsat i dette kapitel, finder bestemmelserne i denne traktat anvendelse på fiskerisektoren. 2. Artikel 148 og artikel 149 finder anvendelse på fiskerivarer. Afdeling II Adgang til farvande og ressourcer Artikel 89 Den i denne afdeling omhandlede adgangsordning finder anvendelse i en overgangsperiode, som udløber på datoen for iværksættelse af fællesskabsordningen for fiskeritilladelser, under alle omstændigheder dog senest på datoen for udløbet af den i artikel 14, stk. 2, i Rådets forordning (EØF) nr. 3760/92 om oprettelse af en fællesskabsordning for fiskeri og akvakultur fastsatte periode, medmindre en tidligere dato er fastsat i dette kapitel. Underafdeling I Fartøjer fra Finland Artikel 90 Med henblik på integrationen i den fællesskabsordning for fiskeri og akvakultur, der blev indført ved forordning (EØF) nr. 3760/92, er adgangen til de farvande, som henhører under de nuværende medlemsstaters højhedsområde eller jurisdiktion, for fiskerfartøjer, der fører finsk flag, og som er registreret og/eller indskrevet i en havn, der er beliggende på Finlands område, i det følgende benævnt »fartøjer fra Finland«, undergivet den ordning, der fastlægges i denne underafdeling. Artikel 91 For så vidt angår de farvande, der henhører under de nuværende medlemsstaters højhedsområde eller jurisdiktion, kan fartøjer fra Finland fra tiltrædelsesdatoen og indtil datoen for anvendelse af fællesskabsordningen for fiskeritilladelser udøve fiskeri i ICES-afsnit III d på samme betingelser som dem, der gælder umiddelbart før tiltrædelsestraktatens ikrafttræden. Artikel 92 De tekniske bestemmelser, som viser sig nødvendige med henblik på anvendelse af artikel 91, vedtages inden den 1. januar 1995 efter proceduren i artikel 18 i forordning (EØF) nr. 3760/92. Artikel 93 Fra tiltrædelsesdatoen og indtil datoen for anvendelse af fællesskabsordningen for fiskeritilladelser kan fartøjer fra Finland udøve fiskeri i de farvande, der henhører under Sveriges højhedsområde eller jurisdiktion på samme betingelser som dem, der gælder umiddelbart før tiltrædelsestraktatens ikrafttræden. Gennemførelsesbestemmelserne til denne artikel vedtages inden den 1. januar 1995 efter proceduren i artikel 18 i forordning (EØF) nr. 3760/92. Artikel 94 1. Den andel af de fællesskabsfiskerimuligheder for bestande, hvis udnyttelsesrate er reguleret ved en begrænsning af fangsten, der skal tildeles Finland, fastsættes som følger for hver art og for hvert område: >TABELPOSITION> 2. De andele, der tildeles Finland, fastsættes i henhold til artikel 8, stk. 4, i forordning (EØF) nr. 3760/92, første gang inden den 31. december 1994. 3. Indtil datoen for anvendelse af fællesskabsordningen for fiskeritilladelser, dog senest indtil den 31. december 1997, må den fiskeriindsats, som udøves af fartøjer fra Finland i de nuværende fællesskabsfarvande, som omhandlet i artikel 91, på de ikke-regulerede og ikke-tildelte arter ikke være større end den indsats, der nås umiddelbart før tiltrædelsestraktatens ikrafttræden. Underafsnit II Fartøjer fra Unionen i dens nuværende sammensætning Artikel 95 Fra tiltrædelsesdatoen og indtil datoen for anvendelse af fællesskabsordningen for fiskeritilladelser kan fartøjer, der fører en af de nuværende medlemsstaters flag, udøve fiskeri i de farvande, der henhører under Finlands højhedsområde eller jurisdiktion på samme betingelser som dem, der gælder umiddelbart før tiltrædelsestraktatens ikrafttræden. Gennemførelsesbestemmelserne til denne artikel vedtages inden den 1. januar 1995 efter proceduren i artikel 18 i forordning (EØF) nr. 3760/92. Afdeling III Eksterne ressourcer Artikel 96 1. Fra tiltrædelsen forvaltes de fiskeriaftaler, som Republikken Finland har indgået med tredjelande, af Fællesskabet. 2. De rettigheder og forpligtelser, der for Republikken Finland følger af de i stk. 1 omhandlede aftaler, berøres ikke i den periode, hvor bestemmelserne i disse aftaler opretholdes midlertidigt. 3. Så snart som muligt og i hvert fald inden udløbet af gyldighedsperioden for de i stk. 1 omhandlede aftaler vedtager Rådet, der træffer afgørelse med kvalificeret flertal på forslag af Kommissionen, i hvert enkelt tilfælde passende afgørelser med henblik på videreførelse af de i aftalerne omhandlede fiskeriaktiviteter, herunder eventuel forlængelse af visse aftaler for perioder på højst et år. KAPITEL 4 Forbindelser med tredjelande, herunder toldunion Artikel 97 Retsakterne i bilag VI til denne akt gælder for Finland på betingelserne i nævnte bilag. Artikel 98 Den basistoldsats, der anvendes med henblik på den gradvise indførelse af den fælles toldtarif, jf. artikel 99, er for hver vare den sats, som Republikken Finland faktisk anvendte den 1. januar 1994. Artikel 99 Republikken Finland kan i en periode på tre år efter tiltrædelsen opretholde sin tarif gældende for tredjelande for de i bilag XI anførte varer. I denne periode skal Republikken Finland anvende en sats, hvorved forskellen mellem dens basistoldsats og satsen i den fælles toldtarif nedsættes i følgende tempo: - den 1. januar 1996 nedsættes forskellen mellem basistoldsatsen og satsen i den fælles toldtarif til 75 %, - den 1. januar 1997 nedsættes forskellen mellem basistoldsatsen og satsen i den fælles toldtarif til 40 %. Republikken Finland anvender den fælles toldtarif i fuldt omfang fra den 1. januar 1998. Artikel 100 1. Fra den 1. januar 1995 anvender Republikken Finland: a) arrangementet af 20. december 1973 vedrørende den internationale handel med tekstilvarer, som ændret eller forlænget ved protokollerne af 31. juli 1986, 31. juli 1991, 9. december 1992 og 9. december 1993, eller aftalen om tekstilvarer og beklædningsgenstande som følger af GATT-handelsforhandlingerne (Uruguay-runden), hvis sidstnævnte er trådt i kraft på tiltrædelsestidspunktet. b) de bilaterale aftaler og arrangementer om tekstilvarer, som Fællesskabet har indgået med tredjelande. 2. Fællesskabet skal føre forhandlinger med de pågældende tredjelande om protokoller til de i stk. 1 nævnte aftaler og arrangementer med henblik på en passende justering af de kvantitative restriktioner på eksporten af tekstilvarer og beklædningsgenstande til Fællesskabet. 3. Er de i stk. 2 nævnte protokoller ikke indgået den 1. januar 1995, træffer Fællesskabet foranstaltninger til afhjælpning af denne situation i form af sådanne overgangsordninger, som er nødvendige for at sikre Fællesskabets gennemførelse af aftalerne. Artikel 101 1. Republikken Finland kan indtil den 31. december 1999 årligt åbne et toldfrit toldkontingent på 21 000 tons styren (KN-kode 2902 50 00) på betingelse af, at de pågældende varer: - overgår til fri omsætning på Republikken Finlands område og forbruges der eller bliver forarbejdet, således at de får oprindelsesstatus i Fællesskabet, og - forbliver under toldtilsyn i henhold til de relevante fællesskabsbestemmelser om endelig anvendelse (Rådets forordning (EØF) nr. 2913/92 af 12. oktober 1992 om indførelse af en EF-toldkodeks, artikel 21 og 82). 2. Stk. 1 finder kun anvendelse, hvis der sammen med erklæringen om overgang til fri omsætning forelægges en bekræftelse fra de kompetente finske myndigheder, om at de pågældende varer henhører under de i stk. 1 nævnte bestemmelser. 3. Kommissionen og de kompetente finske myndigheder træffer alle nødvendige foranstaltninger til at sikre, at det endelige forbrug af de pågældende varer eller den forarbejdning, hvorved de opnår oprindelsesstatus i Fællesskabet, finder sted på Republikken Finlands område. Artikel 102 1. Fra den 1. januar 1995 skal Republikken Finland anvende bestemmelserne i de i artikel 103 nævnte aftaler. 2. Tilpasninger foretages i form af protokoller, der indgås med de kontraherende lande, og som knyttes som bilag til nævnte aftaler. 3. Hvis de i stk. 2 nævnte protokoller ikke er indgået den 1. januar 1995, skal Fællesskabet ved tiltrædelsen træffe de nødvendige foranstaltninger i denne anledning. Artikel 103 Artikel 102 finder anvendelse på: - aftalerne med Andorra, Algeriet, Bulgarien, Cypern, Egypten, Island, Israel, Jordan, Libanon, Malta, Marokko, Polen, Rumænien, Slovenien, Schweiz, Syrien, den tidligere Tjekkiske og Slovakiske Føderative Republik og dens efterfølgerstater (Den Tjekkiske Republik og Den Slovakiske Republik), Tunesien, Tyrkiet og Ungarn samt på andre aftaler indgået med tredjelande, som udelukkende vedrører handel med de varer, der er opført i EF-traktatens bilag II; - fjerde AVS-EØF-konvention, undertegnet den 15. december 1989; - andre lignende aftaler, som måtte blive indgået før tiltrædelsen. Artikel 104 Med virkning fra 1. januar 1995 skal Republikken Finland udtræde af bl.a. konventionen om oprettelse af Den Europæiske Frihandelssammenslutning, undertegnet den 4. januar 1960, og af de frihandelsaftaler, der er undertegnet med Estland, Letland og Litauen i 1992. Artikel 105 Hvis de nye handelsaftaler, som skal indgås mellem Fællesskabet og Estland, Letland og Litauen, ikke er trådt i kraft på datoen for tiltrædelsen, træffer Fællesskabet de nødvendige foranstaltninger til fra tiltrædelsen fortsat at tillade det nuværende niveau for adgang til det finske marked for varer med oprindelse i disse baltiske stater. KAPITEL 5 Finansielle og budgetmæssige bestemmelser Artikel 106 Enhver henvisning til Rådets afgørelse om Fællesskabernes ordning med egne indtægter skal betragtes som en henvisning til Rådets afgørelse af 24. juni 1988 eller enhver afgørelse, der ændrer eller erstatter den. Artikel 107 De indtægter, der benævnes »told i henhold til Den Fælles Toldtarif og anden told«, og som er omhandlet i artikel 2, stk. 1, litra b), i Rådets afgørelse om ordningen for Fællesskabets egne indtægter eller tilsvarende bestemmelser i en afgørelse, der erstatter denne, omfatter told, der beregnes på grundlag af satserne i henhold til den fælles toldtarif og til enhver toldindrømmelse, der anvendes af Fællesskabet i Finlands samhandel med tredjelande. Artikel 108 Egne indtægter, der hidrører fra momsen, beregnes og kontrolleres, som om Ålandsøerne med hensyn til moms var omfattet af det territoriale anvendelsesområde for Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter - Det fælles merværdiafgiftssystem: ensartet beregningsgrundlag. Artikel 109 Den første arbejdsdag i hver måned udbetaler Fællesskabet, som udgift på De Europæiske Fællesskabers almindelige budget, en tolvtedel af følgende beløb til Republikken Finland: - 476 mio. ecu i 1995 - 163 mio. ecu i 1996 - 65 mio. ecu i 1997 - 33 mio. ecu i 1998. Artikel 110 Republikken Finlands andel i finansieringen af de betalinger, der efter tiltrædelsen skyldes på forpligtelser indgået i henhold til artikel 82 i aftalen om Det Europæiske Økonomiske Samarbejdsområde, afholdes over De Europæiske Fællesskabers almindelige budget. Artikel 111 Republikken Finlands andel i finansieringen af den finansieringsmekanisme, der er nævnt i artikel 116 i aftalen om Det Europæiske Økonomiske Samarbejdsområde, afholdes over De Europæiske Fællesskabers almindelige budget. AFSNIT V OVERGANGSFORANSTALTNINGER VEDRØRENDE SVERIGE KAPITEL 1 Frie varebevægelser Afdeling I Standarder og miljø Artikel 112 1. I en periode på fire år fra tiltrædelsesdatoen finder de i bilag XII nævnte bestemmelser ikke anvendelse på Sverige i overensstemmelse med dette bilag og med forbehold af betingelserne deri. 2. I overensstemmelse med EF-procedurerne skal de i stk. 1 omhandlede bestemmelser tages op til revision inden for denne periode. Med forbehold af resultatet af denne revision finder gældende fællesskabsret ved den i stk. 1 omhandlede overgangsperiodes udløb anvendelse på de nye medlemsstater på samme betingelser som i de nuværende medlemsstater. Afdeling II Diverse Artikel 113 Kongeriget Sverige kan i en periode på tre år fra tiltrædelsesdatoen fortsat anvende sit gældende nationale system for sortering af råtræ, i det omfang dets nationale lovgivning og administrative bestemmelser herom ikke er i modstrid med fællesskabslovgivningen om det indre marked eller om handelen med tredjelande, særlig artikel 6 i direktiv 68/89/EØF om indbyrdes tilnærmelse af medlemsstaternes lovgivninger om sortering af råtræ. I samme periode vil direktiv 68/89/EØF blive revideret i overensstemmelse med procedurerne i EF-traktaten. KAPITEL 2 Fri bevægelighed for personer, tjenesteydelser og kapital Artikel 114 Uanset bestemmelserne i de traktater, som danner grundlag for Den Europæiske Union, kan Kongeriget Sverige opretholde sin gældende lovgivning om sekundærboliger i en periode på fem år fra tiltrædelsesdatoen. KAPITEL 3 Fiskeri Afdeling I Almindelige bestemmelser Artikel 115 1. Medmindre andet er fastsat i dette kapitel, finder bestemmelserne i denne traktat anvendelse på fiskerisektoren. 2. Artikel 148 og artikel 149 finder anvendelse på fiskerivarer. Afdeling II Adgang til farvande og ressourcer Artikel 116 Den i denne afdeling omhandlede adgangsordning finder anvendelse i en overgangsperiode, som udløber på datoen for iværksættelsen af fællesskabsordningen for fiskeritilladelser, under alle omstændigheder dog senest på datoen for udløbet af den i artikel 14, stk. 2, i Rådets forordning (EØF) nr. 3760/92 af 20. december 1992 om oprettelse af en fællesskabsordning for fiskeri og akvakultur fastsatte periode, medmindre en tidligere dato er fastsat i dette kapitel. Underafdeling I Fartøjer fra Sverige Artikel 117 Med henblik på integrationen i den fællesskabsordning for fiskeri og akvakultur, der blev indført ved forordning (EØF) nr. 3760/92, er adgangen til de farvande, som henhører under de nuværende medlemsstaters højhedsområde eller jurisdiktion, for fiskerfartøjer, der fører svensk flag, og som er registreret eller indskrevet i en svensk havn, i det følgende benævnt »fartøjer fra Sverige«, undergivet den ordning, der fastlægges i denne underafdeling. Artikel 118 For så vidt angår de farvande, der henhører under de nuværende medlemsstaters højhedsområde eller jurisdiktion, kan fartøjer fra Sverige fra tiltrædelsesdatoen og indtil datoen for anvendelse af fællesskabsordningen for fiskeritilladelser udøve fiskeri i ICES-afsnit III og IV på samme betingelser som dem, der gælder umiddelbart før tiltrædelsestraktatens ikrafttræden, og som er fastsat ved de relevante bestemmelser i forordning (EF) nr. 3682/93. Artikel 119 De tekniske bestemmelser, som viser sig nødvendige med henblik på anvendelse af artikel 118, vedtages inden den 1. januar 1995 efter proceduren i artikel 18 i forordning (EØF) nr. 3760/92. Artikel 120 For så vidt angår de farvande, der henhører under Norges og Finlands højhedsområde eller jurisdiktion, kan fiskerfartøjer fra Sverige fra tiltrædelsesdatoen og indtil datoen for anvendelse af fællesskabsordningen for fiskeritilladelser udøve fiskeri i ICES-afsnit III og IV på samme betingelser som dem, der gælder umiddelbart før tiltrædelsestraktatens ikrafttræden. Gennemførelsesbestemmelserne til denne artikel vedtages inden den 1. januar 1995 efter proceduren i artikel 18 i forordning (EØF) nr. 3760/92. Artikel 121 1. Den andel, der skal tildeles Sverige, af de fællesskabsfiskerimuligheder, hvis udnyttelsesrate er reguleret ved en begrænsning af fangsten, fastsættes som følger for hver art og for hvert område: >TABELPOSITION> 2. De andele, der tildeles Sverige, fastsættes i henhold til artikel 8, stk. 4, i forordning (EØF) nr. 3760/92, første gang inden den 31. december 1994. 3. De andele, der tildeles Sverige, af arter, der ikke er omfattet af begrænsninger i udnyttelsesgraden i form af en begrænsning af fangst eller TAC, men som ikke er fordelt mellem de nuværende medlemsstater, forudfastsættes for hver art og hvert område således: >TABELPOSITION> 4. Indtil datoen for anvendelse af fællesskabsordningen for fiskeritilladelser, og senest den 31. december 1997, må den fiskeriindsats, som udøves af fartøjer fra Sverige i de af fællesskabsfarvandene, som er omfattet af artikel 117, på de ikke-regulerede og ikke-tildelte arter ikke være større end indsatsen umiddelbart før tiltrædelsestraktatens ikrafttræden. Artikel 122 1. Medmindre andet er fastsat i denne akt, er de betingelser, hvorunder de i artikel 121 tildelte mængder kan fanges, de samme som dem, der gælder umiddelbart før tiltrædelsestraktatens ikrafttræden. 2. Disse betingelser fastsættes en gang om året og første gang inden den 1. januar 1995 i henhold til artikel 8, stk. 4, i forordning (EØF) nr. 3760/92. Underafdeling II Fartøjer fra Unionen i dens nuværende sammensætning Artikel 123 For så vidt angår de farvande, der henhører under Sveriges højhedsområde eller jurisdiktion, kan fartøjer, der fører en af de nuværende medlemsstaters flag, fra tiltrædelsesdatoen og indtil datoen for anvendelse af fællesskabsordningen for fiskeritilladelser udøve fiskeri i ICES-afsnit III a b d på samme betingelser som dem, der gælder umiddelbart før tiltrædelsestraktatens ikrafttræden. De nærmere regler for anvendelsen af denne artikel skal vedtages efter proceduren i artikel 18 i forordning (EØF) nr. 3760/92. Afdeling III Eksterne ressourcer Artikel 124 1. Fra tiltrædelsen forvaltes de fiskeriaftaler, som Kongeriget Sverige har indgået med tredjelande, af Fællesskabet. 2. De rettigheder og forpligtelser, der for Kongeriget Sverige følger af de i stk. 1 omhandlede aftaler, berøres ikke i den periode, hvor bestemmelserne i disse aftaler opretholdes midlertidigt. 3. Så snart som muligt og i hvert fald inden udløbet af gyldighedsperioden for de i stk. 1 omhandlede aftaler vedtager Rådet, der træffer afgørelse med kvalificeret flertal på forslag af Kommissionen, i hvert enkelt tilfælde passende afgørelser med henblik på videreførelse af de heri omhandlede fiskeriaktiviteter, herunder eventuel forlængelse af visse aftaler for perioder på højst et år. Artikel 125 I en periode på højst tre år fra tiltrædelsesdatoen fastsætter Rådet hvert år med kvalificeret flertal på forslag af Kommissionen Unionens finansielle bidrag til de kompetente svenske myndigheders udsætning af laksesmolt. Denne finansielle godtgørelse vurderes på baggrund af den balance, der eksisterer umiddelbart før tiltrædelsen. KAPITEL 4 Forbindelser med tredjelande, herunder toldunion Artikel 126 Retsakterne i bilag VI til denne akt gælder for Sverige på betingelserne i nævnte bilag. Artikel 127 1. Fra den 1. januar 1995 anvender Kongeriget Sverige: a) arrangementet af 20. december 1973 vedrørende den internationale handel med tekstilvarer, som ændret eller forlænget ved protokollerne af 31. juli 1986, 31. juli 1991, 9. december 1992 og 9. december 1993, eller aftalen om tekstilvarer og beklædningsgenstande som følger af GATT-handelsforhandlingerne (Uruguay-runden), hvis sidstnævnte er trådt i kraft på tiltrædelsestidspunktet, b) de bilaterale aftaler og arrangementer om tekstilvarer, som Fællesskabet har indgået med tredjelande. 2. Fællesskabet skal føre forhandlinger med de pågældende tredjelande om protokoller til de i stk. 1 nævnte bilaterale aftaler og arrangementer med henblik på en passende justering af de kvantitative restriktioner på eksporten af tekstilvarer og beklædningsgenstande til Fællesskabet, som tager hensyn til de eksisterende handelsmønstre mellem Sverige og leverandørlandene. 3. Er de i stk. 2 nævnte protokoller ikke indgået den 1. januar 1995, træffer Fællesskabet foranstaltninger til afhjælpning af denne situation i form af sådanne overgangsordninger, som er nødvendige for at sikre Fællesskabets gennemførelse af aftalerne. Artikel 128 1. Fra den 1. januar 1995 skal Kongeriget Sverige anvende bestemmelserne i de i artikel 129 nævnte aftaler. 2. Tilpasninger foretages i form af protokoller, der indgås med de kontraherende lande, og som knyttes som bilag til nævnte aftaler. 3. Hvis de i stk. 2 nævnte protokoller ikke er indgået den 1. januar 1995, skal Fællesskabet ved tiltrædelsen træffe de nødvendige foranstaltninger i denne anledning. Artikel 129 Artikel 128 finder anvendelse på: - aftalerne med Andorra, Algeriet, Bulgarien, Cypern, Egypten, Island, Israel, Jordan, Libanon, Malta, Marokko, Polen, Rumænien, Slovenien, Schweiz, Syrien, den tidligere Tjekkiske og Slovakiske Føderative Republik og dens efterfølgerstater (Den Tjekkiske Republik og Den Slovakiske Republik), Tunesien, Tyrkiet og Ungarn samt på andre aftaler indgået med tredjelande, som udelukkende vedrører handel med de varer, der er opført i EF-traktatens bilag II; - fjerde AVS-EØF-konvention, undertegnet den 15. december 1989; - andre lignende aftaler, som måtte blive indgået før tiltrædelsen. Artikel 130 Med virkning fra 1. januar 1995 skal Kongeriget Sverige udtræde af bl.a. konventionen om oprettelse af Den Europæiske Frihandelssammenslutning, undertegnet den 4. januar 1960, og af de frihandelsaftaler, der er undertegnet med Estland, Letland og Litauen i 1992. Artikel 131 Hvis de nye handelsaftaler, som skal indgås mellem Fællesskabet og Estland, Letland og Litauen, ikke er trådt i kraft på datoen for tiltrædelsen, træffer Fællesskabet de nødvendige foranstaltninger til fra tiltrædelsen fortsat at tillade det nuværende niveau for adgang til det svenske marked for varer med oprindelse i disse baltiske stater. KAPITEL 5 Finansielle og budgetmæssige bestemmelser Artikel 132 Enhver henvisning til Rådets afgørelse om Fællesskabernes ordning med egne indtægter skal betragtes som en henvisning til Rådets afgørelse af 24. juni 1988 eller enhver afgørelse, der ændrer eller erstatter den. Artikel 133 De indtægter, der benævnes »told i henhold til Den Fælles Toldtarif eller anden told«, og som er omhandlet i artikel 2, stk. 1, litra b), i Rådets afgørelse om ordningen for Fællesskabets egne indtægter eller tilsvarende bestemmelser i en anden afgørelse, som erstatter denne, omfatter told, der beregnes på grundlag af satserne i henhold til den fælles toldtarif og til enhver toldindrømmelse, der anvendes af Fællesskabet i Sveriges samhandel med tredjelande. Artikel 134 Den første arbejdsdag i hver måned udbetaler Fællesskabet, som udgift på De Europæiske Fællesskabers almindelige budget, en tolvtedel af følgende beløb til Kongeriget Sverige: - 488 mio. ecu i 1995 - 432 mio. ecu i 1996 - 76 mio. ecu i 1997 - 31 mio. ecu i 1998. Artikel 135 Kongeriget Sveriges andel i finansieringen af de betalinger, der efter tiltrædelsen skyldes på forpligtelser indgået i henhold til artikel 82 i aftalen om Det Europæiske Økonomiske Samarbejdsområde, afholdes over De Europæiske Fællesskabers almindelige budget. Artikel 136 Kongeriget Sveriges andel i finansieringen af den finansieringsmekanisme, der er nævnt i artikel 116 i aftalen om Det Europæiske Økonomiske Samarbejdsområde, afholdes over De Europæiske Fællesskabers almindelige budget. AFSNIT VI LANDBRUG Artikel 137 1. Dette afsnit vedrører landbrugsprodukter med undtagelse af varer henhørende under forordning (EØF) nr. 3759/92 om den fælles markedsordning for fiskerivarer. 2. Medmindre andet er bestemt i denne akt - er samhandelen mellem de nye medlemsstater indbyrdes, mellem disse og tredjelande eller de nuværende medlemsstater underkastet den ordning, der gælder for sidstnævnte medlemsstater. Den ordning, der gælder for Fællesskabet i dets nuværende sammensætning med hensyn til importafgifter og afgifter med tilsvarende virkning, kvantitative restriktioner og foranstaltninger med tilsvarende virkning, gælder også for de nye medlemsstater; - gælder rettigheder og forpligtelser under den fælles landbrugspolitik fuldt ud for de nye medlemsstater. 3. Med forbehold af de specielle bestemmelser i dette afsnit, hvorved der fastsættes afvigende datoer eller frister, ophører anvendelsen af overgangsforanstaltningerne for de i stk. 1 omhandlede landbrugsprodukter med udgangen af femte produktionsår efter tiltrædelsen for Østrigs, Finlands og Norges vedkommende. Disse foranstaltninger skal dog for det enkelte produkt tage fuldt hensyn til den samlede produktion i 1999. KAPITEL 1 Bestemmelser vedrørende national støtte Artikel 138 1. I overgangsperioden kan Norge, Østrig og Finland med tilladelse fra Kommissionen i en passende form yde national overgangsstøtte, som gradvis nedsættes, til producenter af landbrugsbasisprodukter, som er omfattet af den fælles landbrugspolitik. Denne støtte kan, bl.a. afhængigt af hvilket område der er tale om, være af forskellig størrelse. 2. Kommissionen giver tilladelse til den i stk. 1 nævnte støtte - i alle tilfælde, hvor de oplysninger, som en ny medlemsstat fremsender, viser, at der er væsentlig forskel mellem den støtte, der blev ydet til dens producenter inden tiltrædelsen, og den støtte der kan ydes i henhold til den fælles landbrugspolitik; - inden for grænserne af et indledende beløb, som højst er lig med denne forskel. Oprindelige forskelle på under 10 % anses ikke for væsentlige. Dog skal Kommissionens tilladelser: - gives i overensstemmelse med det udvidede Fællesskabs internationale forpligtelser; - tage hensyn til prisudligningen for foderstoffer, for så vidt angår svinekød, æg og fjerkræ; - ikke gives for tobak. 3. Beregningen af det i stk. 2 nævnte støttebeløb foretages pr. landbrugsbasisprodukt. Ved denne beregning tages især følgende i betragtning: foranstaltninger til prisstøtte gennem interventionsmekanismer eller andre mekanismer samt arealstøtte, prisstøtte eller støtte til den producerede mængde eller pr. produktionsenhed og støtte til bedrifterne for så vidt angår specifikke produkter. 4. Kommissionens tilladelse: - skal angive det indledende maksimale støtteniveau, tempoet for støttens gradvise nedsættelse samt i givet fald betingelserne, hvorunder den kan ydes, idet der også skal tages hensyn til anden støtte i henhold til fællesskabslovgivningen, som ikke er omhandlet i denne artikel; - skal gives med forbehold af de tilpasninger, der måtte blive nødvendige: - som følge af udviklingen af den fælles landbrugspolitik; - som følge af udviklingen af prisniveauet i Fællesskabet. Hvis sådanne tilpasninger viser sig nødvendige, ændres støttebeløbet eller betingelserne for ydelsen heraf på anmodning fra Kommissionen eller på grundlag af en afgørelse truffet af Kommissionen. 5. Med forbehold af bestemmelserne i ovennævnte stykker kan Kommissionen i henhold til især stk. 1 især give tilladelse til den i bilag XIII nævnte nationale støtte, inden for de grænser og på de betingelser, der er omhandlet i dette bilag. Artikel 139 1. Kommissionen tillader Østrig, Finland og Norge at opretholde støtte, som ikke er knyttet til en bestemt produktion, og som af denne grund derfor ikke tages i betragtning ved beregningen af støttebeløbet i henhold til artikel 138, stk. 3. Det er især tilladt at opretholde støtte til bedrifterne til dette formål. 2. Den i stk. 1 nævnte støtte er undergivet bestemmelserne i artikel 138, stk. 4. Støtte af samme art under den fælles landbrugspolitik, eller som er i overensstemmelse med fællesskabslovgivningen, skal fradrages i ovennævnte støttebeløb. 3. Støtte i henhold til denne artikel skal ophøre senest ved overgangsperiodens ophør. 4. Investeringsstøtte er ikke omfattet af stk. 1. Artikel 140 Kommissionen tillader Østrig, Finland og Norge at yde den i bilag XIV nævnte nationale overgangsstøtte inden for de heri fastsatte grænser og på de heri fastsatte betingelser. Kommissionen skal i sin tilladelse anføre det indledende støttebeløb, for så vidt det ikke følger af betingelserne i bilaget, samt tempoet for den gradvise nedsættelse af støtten. Artikel 141 Hvis der som følge af tiltrædelsen stadig er alvorlige vanskeligheder efter fuld udnyttelse af artikel 138, 139, 140 og 142 og af andre foranstaltninger i henhold til gældende regler i Fællesskabet, kan Kommissionen give Finland og Norge tilladelse til at yde national producentstøtte for at lette fuld integration i den fælles landbrugspolitik. Artikel 142 1. Kommissionen tillader Norge, Finland og Sverige at yde langsigtet national støtte med henblik på at sikre opretholdelsen af landbrugsaktiviteterne i særlige områder. Disse områder omfatter landbrugsarealer nord for den 62. breddegrad og i nogle tilstødende områder syd for denne breddegrad, hvor der gælder lignende klimatiske vilkår, som gør landbrugsaktiviteter særligt vanskelige. 2. De i stk. 1 nævnte områder fastlægges af Kommissionen, især under hensyn til: - befolkningstætheden; - landbrugsjordernes andel af det samlede areal; - den andel af det samlede anvendte landbrugsareal, der anvendes til jordafgrøder bestemt til menneskeføde. 3. Den i stk. 1 nævnte støtte kan knyttes til fysiske produktionsfaktorer såsom hektar landbrugsjord eller antallet af dyr under hensyntagen til de relevante begrænsninger i de fælles markedsordninger og historiske produktionsmønstre på den enkelte bedrift, men - må ikke knyttes til senere produktion; - må ikke føre til en forøgelse af produktionen eller til en forhøjelse af den samlede støtte som blev konstateret i en referenceperiode forud for tiltrædelsen, som skal fastlægges af Kommissionen. Støtten kan fastsættes forskelligt for de enkelte områder. Denne støtte kan især ydes med henblik på: - at opretholde traditionel primær produktion og forarbejdning, som er særligt egnede under de klimatiske forhold i de pågældende områder; - at forbedre strukturerne for produktion, afsætning og forarbejdning af landbrugsprodukter; - at fremme afsætningen af de nævnte produkter; - at sikre beskyttelsen af miljøet og opretholdelsen af naturværdierne. Artikel 143 1. Kommissionen skal underrettes om den i artikel 138-142 nævnte støtte, samt enhver anden national støtte, som inden for rammerne af denne akt, er betinget af tilladelse fra denne institution. Støtten kan først ydes, når den nævnte tilladelse er givet. De nye medlemsstaters underretning om eksisterende eller påtænkte støtteforanstaltninger inden tiltrædelsen anses som underretning afgivet på tiltrædelsesdatoen. 2. For så vidt angår den i artikel 142 nævnte støtte forelægger Kommissionen et år efter tiltrædelsen og derefter hvert femte år Rådet en rapport om: - de givne tilladelser; - resultaterne af støtten i henhold til disse tilladelser. Med henblik på udarbejdelsen af denne rapport skal de medlemsstater, der har fået tilladelser, rettidigt underrette Kommissionen om virkningerne af den ydede støtte med angivelse af den konstaterede udvikling i landbrugsøkonomien i de pågældende områder. Artikel 144 Inden for de støtteområder, der er nævnt i EF-traktatens artikel 92 og 93: a) kan kun den støtte ydet i de nye medlemsstater inden tiltrædelsen, som meddeles Kommissionen inden den 30. april 1995, anses som »eksisterende støtte« i henhold til EF-traktatens artikel 93, stk. 1; b) eksisterende støtte og projekter med henblik på at indføre støtte eller ændre eksisterende støtte, som Kommissionen er underrettet om inden tiltrædelsen, anses som meddelt på tiltrædelsesdatoen. KAPITEL 2 Andre bestemmelser Artikel 145 1. De offentlige lagre, der pr. 1. januar 1995 findes i de nye medlemsstater som følge af deres markedsstøttepolitik, overtages af Fællesskabet til den værdi, der følger af anvendelsen af artikel 8, i Rådets forordning (EØF) nr. 1833/78 om almindelige regler for finansiering af interventioner gennem Den Europæiske Udviklings- og Garantifond for Landbruget, garantisektionen. 2. Ethvert lager af produkter i fri omsætning på de nye medlemsstaters område den 1. januar 1995, som i mængde overstiger, hvad der må anses for at være et normalt overført lager, skal afvikles af disse medlemsstater for deres regning inden for rammerne af fællesskabsprocedurer og inden for frister, der skal fastlægges efter den i artikel 149, stk. 1, nævnte fremgangsmåde. Begrebet »normalt overført lager« defineres for hvert produkt på grundlag af de kriterier og målsætninger, der gælder for hver fælles markedsordning. 3. De i stk. 1 nævnte lagre fratrækkes den mængde, der overstiger det normalt overførte lager. Artikel 146 Kongeriget Norge skal sikre at alle vedtægtsmæssige eller kontraktlige bestemmelser, som giver monopol til den norske kornorganisation (Statens Kornforretning) eller enhver organisation til afløsning heraf med henblik på indførsel, udførsel, opkøb og salg af landbrugsprodukter, skal ophæves med virkning fra den 1. januar 1995. EF-traktatens artikel 85 finder dog først fra den 1. januar 1997 anvendelse på aftaler, vedtagelser og samordnet praksis, som anvendes af den norske kornorganisation, i det omfang: - nævnte aftaler mv. har andre formål end de i stk. 1 nævnte; - de ikke består i prisfastsættelse, opdeling af markeder eller produktionskontrol. Artikel 147 Forårsager samhandel på landbrugsområdet mellem en eller flere af de nye medlemsstater og Fællesskabet i dets sammensætning den 31. december 1994 eller mellem de nye medlemsstater indbyrdes alvorlige forstyrrelser på Østrigs, Finlands eller Norges markeder inden den 1. januar 2000, træffer Kommissionen inden for 24 timer efter at have modtaget anmodning herom fra den pågældende medlemsstat de beskyttelsesforanstaltninger, som den finder nødvendige. Sådanne foranstaltninger finder straks anvendelse, tager hensyn til alle de involverede parters interesser og må ikke indebære grænsekontrol. Artikel 148 1. Medmindre der er truffet andre bestemmelser i specifikke tilfælde, vedtager Rådet med kvalificeret flertal på forslag af Kommissionen de nødvendige bestemmelser til gennemførelse af dette afsnit. 2. Rådet kan med enstemmighed på forslag af Kommissionen og efter høring af Europa-Parlamentet foretage de tilpasninger af bestemmelserne i dette afsnit, som måtte vise sig nødvendige som følge af en ændring af fællesskabsforskrifterne. Artikel 149 1. Hvis overgangsforanstaltninger er nødvendige for at lette overgangen fra den ordning, der består i de nye medlemsstater, til den ordning, der følger af anvendelsen af de fælles markedsordninger på de betingelser der er fastsat i dette afsnit, vedtages sådanne foranstaltninger efter fremgangsmåden i artikel 38 i forordning nr. 136/66/EØF eller, alt efter omstændighederne, i de tilsvarende artikler i de øvrige forordninger om de fælles markedsordninger. Disse foranstaltninger kan træffes i en periode, der udløber den 31. december 1997, idet deres anvendelse er begrænset til denne dato. 2. Rådet kan med enstemmighed på forslag af Kommissionen og efter høring af Europa-Parlamentet forlænge den i stk. 1 nævnte periode. Artikel 150 1. De overgangsforanstaltninger i forbindelse med anvendelse af retsakterne vedrørende den fælles landbrugspolitik, herunder inden for strukturområdet, der ikke er anført i denne akt, og som er blevet nødvendige på grund af tiltrædelsen, vedtages inden tiltrædelsen efter den i stk. 3 omhandlede fremgangsmåde og træder i kraft tidligst på datoen for tiltrædelsen. 2. De i stk. 1 omhandlede overgangsforanstaltninger omfatter især tilpasninger af de retsakter der til fordel for de nuværende medlemsstater foreskriver medfinansiering af visse aktioner inden for statistik og udgiftskontrol. Det kan ligeledes i disse overgangsforanstaltninger fastsættes at en national støtte der højst svarer til forskellen mellem den pris der konstateres i en ny medlemsstat inden tiltrædelsen, og den der følger af anvendelsen af denne akt, kan ydes til private erhvervsdrivende - fysiske eller juridiske personer - som pr. 1. januar 1995 er indehavere af lagre af de i artikel 138, stk. 1, nævnte produkter, eller varer, der er opnået ved forarbejdning af disse produkter. 3. Rådet, der træffer afgørelse med kvalificeret flertal på forslag af Kommissionen vedtager de i stk. 1 og 2 nævnte overgangsforanstaltninger. Foranstaltninger, der vedrører retsakter vedtaget af Kommissionen, vedtages dog af denne institution efter fremgangsmåden i artikel 149, stk. 1. AFSNIT VII ANDRE BESTEMMELSER Artikel 151 1. De retsakter, som er opført i listen i bilag XV til denne akt, anvendes i forholdet til de nye medlemsstater på de i dette bilag fastsatte vilkår. 2. Efter behørig begrundet anmodning fra en af de nye medlemsstater kan Rådet, der træffer afgørelse med enstemmighed på forslag af Kommissionen, inden den 1. januar 1995 træffe foranstaltninger vedrørende midler